
LUN-JU

Ništa nije tako duboko kao BUDA FA
; među svim teorijama na svetu to je najkompleksnija i najizuzetnija nauka. Da bi istražila ovaj domen, ljudska vrsta iz osnova mora promeniti uobičajeni način razmišljanja. U suprotnom, istina univerzuma za čovečanstvo će zauvek ostati misterija, a svakodnevni ljudi zanavek će puzati unutar granica stvorenih sopstvenim neznanjem. 


Šta je onda tačno BUDA FA? Je li religija? Je li filozofija? Ovo je samo shvatanje „savremenih teoretičara Budizma“, koji ga izučavaju na teorijskom nivou, kao filozofsku kategoriju, podređujući ga kritici i takozvanom istraživanju. Istina je, međutim, da BUDA FA nije ograničen samo na onaj delić dokumentovan u budističkim sutrama - jer to predstavlja BUDA FA samo na početnom nivou. BUDA FA je uvid u sve misterije; on obuhvata sve, ne izostavljajući ništa - od čestica i molekula, do univerzuma, od onog još manjeg, do onog još većeg. On je prikaz osnovne osobine univerzuma, Džen-Šan-Ren
 (
[image: image1.png]


) izražene na različitim nivoima, sa različitim slojevima značenja. On je i ono što Tao-škola zove Tao
, ili što Buda-škola naziva Fa
. 


Koliko god da je današnja nauka postala napredna, ona poznaje samo delić misterija univerzuma. Uvek kad pomenemo poseban fenomen BUDA FA, neko će se naći da kaže: "Ovo je doba elektronike, nauka je jako napredovala. Svemirske letilice već su dospele do drugih planeta, a vi se tu bavite pretpotopskim praznovericama." Da budemo iskreni, koliko god da je jedan kompjuter napredan, on se ne može porediti sa ljudskim mozgom, koji dan-danas ostaje nerešiva enigma. Ma koliko daleko naše svemirske letelice mogle da lete, one nisu u mogućnosti da otputuju izvan materijalne dimenzije u kojoj mi ljudi obitavamo. Ono što se može obuhvatiti modernom naukom je krajnje površno, sićušno, i vrlo daleko od pravog poimanja istine univerzuma. Neki ljudi, isuviše konzervativni i nespremni da promene svoj uvreženi način razmišljanja, čak se ne usuđuju da se suoče, dođu u dodir i priznaju činjenice o fenomenu koji objektivno postoji. Misterije univerzuma, prostor-vremena i ljudskog tela mogu se potpuno razotkriti samo kroz BUDA FA. On nam takođe pomaže da prepoznamo dobro i zlo, razlikujemo vrline i mane, kao i da pogrešne koncepte zamenimo ispravnim. 


Ideja vodilja današnje nauke, da predmet ne treba proučavati pre nego što se prepozna, svodi je na razvoj i istraživanje ovog fizičkog sveta. Ljudi se ne usuđuju da priđu onim fenomenima koji su neopipljivi i nevidljivi u našoj dimenziji, ali objektivno postoje i odražavaju se u ovoj našoj fizičkoj dimenziji konkretnim pojavnim oblicima - otpisujući ih kao nepoznate fenomene. Oni tvrdoglavi traže razloge, iako nemaju osnova, da ih nazovu prirodnim pojavama, dok oni sa zadnjim mislima, na uštrb sopstvene savesti, stavljaju na njih etiketu praznoverja. Oni indiferentni jednostavno se klone teme, sa obrazloženjem da nauka još nije dovoljno napredna. Kad bi ljudska bića bila sposobna da izmene svoj rigidni način razmišljanja, kad bi novim očima mogla da pogledaju same sebe i univerzum, čovečanstvo bi učinilo velik korak napred. BUDA FA omogućava ljudskoj vrsti da shvati nemerljivi i bezgranični svet. Od davnina, samo jedna stvar savršeno je mogla da objasni čovečanstvo, svaku dimenziju materijalnog postojanja, život i svekoliki univerzum - BUDA FA. 


Bogatstvo uz vrlinu

Stari su govorili: “Novac je nešto izvan ovog fizičkog tela.” Ovo svako zna, a ipak mu svako teži. Mlad čovek za njim juri da bi zadovoljio svoje želje; mlada žena ga hoće radi sjaja i luksuza; starija osoba mu teži da bi sebe obezbedila u starosti; učena osoba ga želi da bi bila ugledna; osoba na zvaničnom položaju radi njega ispunjava svoju dužnost, i tako dalje. Tako mu svako teži.

Radi njega se neki ljudi čak nadmeću i tuku; oni koji su agresivni zbog njega rizikuju; usijane glave zbog njega pribegavaju nasilju; ljubomorni ljudi zarad njega mogu umreti u besu. Obaveza lidera i ljudi na zvaničnim položajima je da stanovništvu donesu blagostanje, ali promovisanje obožavanje novca predstavlja najgoru politiku koja se može usvojiti. Bogatstvo bez vrline (de) će nauditi svim svesnim bićima, dok je bogatstvo uz vrlinu nešto čemu se svi ljudi nadaju. Znači da se bez zastupanja vrline ne može biti bogat.

Vrlina se akumulira u prethodnim životima. Postati kralj, osoba na položaju, bogataš, ili plemić – sve dolazi od vrline. Bez vrline nema dobitka; gubitak vrline znači gubitak svega. Zato oni koji hoće moć i bogatstvo, najpre moraju nakupiti vrlinu. Među masom se vrlina može nakupiti trpljenjem poteškoća i dobrim delima. Da bi se ovo postiglo, mora se shvatiti princip uzroka i posledice. Poznavanje ovog može da omogući osobama na zvaničnim položajima i stanovništvu upražnjavanje samo-kontrole, a tako će pod nebom zavladati prosperitet i mir.

Li Hondži,

27. januar, 1995

Širok i neizmeran

Pomoću principa Falun Dafe
 može se navoditi čija god praksa kultivacije, a to uključuje i religijska verovanja. Ovo je princip univerzuma, istinski Fa koji se nikad nije predavao. U prošlosti, ljudima nije bilo dopušteno da znaju princip ovog univerzuma (Buda Fa). On nadilazi sve akademske teorije i moralne principe ljudskog društva, od davnina do dana današnjeg. Ono čemu su religije poučavale, i ono što su ljudi iskusili u prošlosti, su samo površne stvari i plitke pojave. Samo praktikantima, koji su na različitim nivoima istinske kultivacije, može se manifestovati njegovo široko i neizmerno, jezgrovito unutrašnje značenje, i samo oni ga mogu doživeti i razumeti. Samo tako se zaista može sagledati šta je Fa.

Li Hondži,

6. februar, 1995

Istinska kultivacija

Moji istinski učenici i kultivatori, ovo čemu vas učim je Fa za odgajanje Bude i Taoa. Vi me bez obzira na to zasipate svojim jadikovkama zbog gubitka vaših zemaljskih koristi, umesto da budete zabrinuti što se ne možete osloboditi vezanosti običnih ljudi. Je li to kultivacija? Na tvom putu da postaneš zbilja izuzetno biće, to da li si sposoban da se oslobodiš ljudskih vezanosti, predstavlja poguban test. Mora ga proći svaki učenik koji se istinski kultiviše, jer to je linija koja razdvaja kultivatora od svakodnevne osobe.

Zapravo, kad usled povrede vašeg ugleda, ličnog interesa i osećanja među svakodnevnim ljudima osećate velik bol, već to samo po sebi ukazuje da se ne možete osloboditi vezanosti običnih ljudi. Ovo morate upamtiti: kultivacija sama po sebi nije bolna – ključ je u vašoj nesposobnosti da se oslobodite ljudskih vezanosti. Tek onda kad treba da se odreknete svog ugleda, interesa i osećanja, osetićete bol.

Ovamo ste pali iz svetog, neokaljanog i neuporedivo velelepnog sveta, jer ste na tom nivou razvili vezanosti. Nakon pada u svet koji je, naspram onog, nešto najprljavije, umesto da se kultivišete da se što pre vratite, vi ne ispuštate te prljave stvari za koje se držite u ovom prljavom svetu, i čak ste u agoniji usled najtrivijalnijih gubitaka. Znate li da je Buda, da bi vas spasavao, jednom prosio hranu među svakodnevnim ljudima? Danas, ja još jednom širom otvaram vrata, i učim vas Dafu da bih vas spasao. Ja nikad nisam osećao ogorčenost zbog brojnih muka kroz koje sam prošao. Šta onda još imate što se ne može ostaviti? Možete li poneti na nebo te stvari duboko u vama, kojih se ne možete odreći?

Li Hondži, 

22. maj, 1995

Budite razumni

Nekim praktikantima sam kazao da ekstremne misli izaziva misaona karma, ali mnogi učenici sada smatraju da su sve njihove loše misli u svakodnevnom životu misaona karma. Ovo je netačno. Šta ti preostaje da kultivišeš ako više uopšte nemaš loših misli?! Ako si toliko čist, nisi li već Buda? Takvo shvatanje je pogrešno. Samo kad tvoj um nasilnički odražava prljave misli, ili psuje Učitelja, Dafu, druge ljude itd, i ne možeš ih se osloboditi, ili ih potisnuti, to predstavlja misaonu karmu. Ali takođe postoji i slaba misaona karma, mada je ona različita od normalnih misli i ideja. Sa ovim morate biti načisto.

Li Hondži,

23. maj, 1995

Poimanje

U kaljavom ljudskom svetu, biseri i riblje oči pomešani su u istom košu. Jedan Tatagata mora se tiho spustiti u svet. Kad predaje Fa, jamačno je da će zle sile praviti smetnje. Tao i demonski putevi se prenose u isto vreme, u istom svetu. Tamo gde postoje pravo i lažno, važno je poimanje. Kako ih razlikovati? Moraju postojati izuzetni ljudi. Oni koji zaista imaju predodređen odnos, i mogu da se prosvetle u stvari, dolaziće jedan za drugim, ulazeći u Tao i dobijajući Fa. Oni će razlikovati pravedno od zlog, doći do pravih učenja, olakšati svoja tela, unaprediti svoju mudrost, oplemeniti svoja srca, i ukrcati se na brod Fa, mirno ploveći. Prekrasno! Hrlite napred punom parom, sve do Ispunjenja.

Oni sa slabom sposobnosti poimanja, koji bez pravca opstaju na svetu, žive za novac i umiru za moć, radujući se i brinući nad beznačajnim stvarima. Oni se ogorčeno nadmeću jedni s drugima, tako gomilajući karmu tokom života. Kad takvi ljudi čuju Fa, oni mu se smeju i bljuju iz usta reč “sujeverje”, jer su osuđeni na to da teško shvataju, i da teško veruju duboko u sebi. Ovi ljudi su inferiorne osobe, koje je teško spasiti. Njihova karma je tolika da im je obmotala tela i sputala im mudrost; njihova prvobitna priroda je nestala.

Li Hondži, 14. juni, 1995

Zašto se ne može videti

“Videti znači verovati; bez viđenja nema verovanja.” Ovo je stanovište inferiorne osobe. Ljudi su izgubljeni u iluziji i proizvode puno karme. Kako mogu da vide, kad im je prvobitna priroda pomračena? Pre viđenja dolazi prosvetljenje. Kultivišite svoj um i eliminišite svoju karmu. Jednom kad ispliva vaša prvobitna priroda, moći ćete da vidite. Ipak, s viđenjem ili bez njega, da bi dostigla Ispunjenje, jedna izuzetna osoba može se osloniti na prosvetljavanje u stvari. Ljudi mogu da vide, ili ne, što je opredeljeno njihovim nivoom i njihovim urođenim kvalitetom. Razlog zašto mnogi kultivatori ne vide leži u njihovoj težnji ka viđenju, koja predstavlja vezanost. Tako, dok ne odustanu od toga, oni neće videti. Ovo je uglavnom zato što to sprečava karma, nepogodna sredina, ili način na koji se neko kultiviše. Mnoštvo je razloga, koji variraju od osobe do osobe. Čak i osoba sposobna da vidi, možda neće videti jasno, jer samo nejasno videći, čovek se može prosvetliti u Tao. Onda kad sve jasno može da vidi, kao da sam prisustvuje prizoru, čovek je dostigao Otvaranje gonga (kaigong), i dalje se ne može kultivisati, jer za njega više nema ničeg u šta može da se prosvetli.
Li Hondži,

16. juni, 1995

Učenje Fa

Kad uče Dafu, intelektualci bi trebalo da budu svesni ovog najistaknutijeg problema: Oni uče Dafu na isti način na koji svakodnevni ljudi izučavaju teorijske
 napise, poput biranja relevantnih citata poznatih ljudi, da se ispita sopstveno ponašanje. Ovo će ukočiti napredak kultivatora. Šta više, kad shvate da Dafa ima jezgrovita unutrašnja značenja i stvari na visokom nivou, koje na različitim nivoima mogu da usmeravaju kultivaciju, neki ljudi čak pokušavaju da ga istraže reč po reč, ali na kraju ništa ne nalaze. Ove navike, stečene tokom dugog proučavanja političkih teorija, takođe su faktori koji ometaju kultivaciju; one vode do pogrešnog razumevanja Fa.

Dok učite Fa, ne treba da tragate za relevantnim delovima, tvrdoglavo nastojeći da razrešite određeni problem. Zapravo, ovo takođe predstavlja (sa izuzetkom onih problema koji traže momentalno rešenje) jedan oblik vezanosti. Jedini način da se stekne dobro razumevanje Dafe je da se uči bez ikakve namere. Svaki put kad završite čitanje Džuan Faluna
, ako ste došli do nekog shvatanja, učinili ste napredak. Čak i ako ste posle čitanja shvatili samo jednu stvar, učinili ste istinski napredak.

Zapravo, u kultivaciji se uzdižete unapređujući se postepeno i bez znanja. Imajte na umu: stvari treba sticati prirodno, bez težnje.

Li Hondži,

9. septembar, 1995

Kako biti asistent

Mnogi asistenti u različitim oblastima imaju shvatanje Fa na veoma visokom nivou. Svojim vladanjem, oni mogu pružiti dobar primer, i obaviti dobar posao organizujući svoje grupe za vežbu. Ipak ima i nekih asistenata koji nemaju tako dobre rezultate, a to se uglavnom manifestuje u njihovim metodima rada. Na primer, da bi naveli učenike da ih slušaju, i da bi sebi olakšali svoj zadatak, neki asistenti funkcionišu izdavanjem naređenja. Ovo nije dozvoljeno. Učenje Fa treba da bude dobrovoljno. Ako to učenik ne želi iz dubine svog srca, nikakvi problemi ne mogu se rešiti. Umesto toga, mogu nastati tenzije. Tenzije će se intenzivirati ako se ovo ne ispravi, na taj način ljudima puno remeteći učenje Fa.

Što je još ozbiljnije, da bi naveli praktikante da im veruju i slušaju ih, da bi povećali svoj prestiž, neki asistenti često šire glasine ili senzacionalizme, ili čine originalne stvari da bi se pokazali. Ništa od ovog nije dozvoljeno. Naši asistenti služe druge na dobrovoljnoj bazi; oni nisu Učitelj, niti treba da imaju ove vezanosti.

Onda, kako da dobro obavljamo posao asistenta?  Najpre, sebe treba da tretirate kao jednog od učenika, umesto da se smatrate višim od njih. Ako u vašem radu ima nešto što ne znate, treba da skromno porazgovarate s drugima. Ako ste učinili nešto loše, treba iskreno da kažete učenicima: “I ja sam, baš kao vi, kultivator, pa je neizbežno da u svom radu pravim greške. Sad kad sam napravio grešku, hajde da učinimo kako valja.” Ako iskreno želite da navedete sve praktikante da sarađuju da se stvari obave, kakve ćete rezultate dobiti? Niko neće reći da ništa ne valjate, već će misliti da ste dobro naučili Fa i da ste prijemčivi. Zapravo, Dafa je ovde, i svi ga uče. Učenici će svaki potez asistenta meriti u skladu s Dafom, a da li je dobar ili loš, jasno se može razlikovati. Kad pokušavate da veličate sebe, učenici će misliti da imate šinšing
 problem. Stoga, stvari možete dobro obavljati samo ako ste skromni. Vaša reputacija se uspostavlja na osnovu dobrog razumevanja Fa. Kako jedan kultivator može biti bezgrešan?

Li Hondži

10. septembar, 1995

Nebeski svod

Nepreglednost univerzuma i ogromnost kosmičkih tela, ljudi nikad neće moći razumeti istraživanjem; majušnost materije ljudi nikad neće moći da otkriju. Ljudsko telo je toliko tajanstveno da je to izvan ljudskog znanja, koje jedva da može zagrebati površinu. Život je toliko bogat i složen da će za ljudsku vrstu zauvek ostati večita enigma.

Li Hondži

24. septembar, 1995

Domeni

Zlobna osoba rađa se usled ljubomore. 

Iz sebičnosti i srdžbe ona se žali na nepravde nanesene joj.

Dobra osoba uvek ima srce puno milosti. 

Bez nezadovoljstva ili mržnje, ona muke prima kao radost.

Prosvetljena osoba nema nikakvih vezanosti.

Ona tiho posmatra ljude sveta izgubljene u iluziji.

Li Hondži

25. septembar, 1995

Šta je praznina?

Šta je praznina? Biti slobodan od svih vezanosti je pravo stanje praznine. To ne znači biti prazan od materije. Zen Budizam je, međutim, dosegao kraj svoje Darme
, i nema čemu da poučava. U ovom haotičnom Periodu kraja Darme
, neki koji ga uče, i dalje se tvrdoglavo drže njegove teorije praznine, ponašajući se iracionalno i apsurdno, kao da su se prosvetlili u osnove njegove filozofije. Njegov utemeljitelj, Bodidarma, sam je obznanio da će njegova Darma moći da deluje samo šest generacija, a da posle toga više neće biti šta da se prenosi. Zašto ne shvatiti ovo? Ako neko kaže da je sve praznina, bez Fa, bez Bude, bez lika, bez sebe, i bez postojanja, šta je Bodidarma? Ako nema Darme, šta je teorija praznine Zen-Budizma? Ako nema Bude, nema lika, ko je Šakjamuni
? Ako nema imena, nema lika, nema sebe,  nema postojanja, i sve je praznina, zašto se trudite da jedete i pijete? Zašto nosite odeću? Šta ako vam se iskopaju oči? Kojih su vaših sedam osećanja i šest želja, za koje je jedna svakodnevna osoba vezana? Zapravo, ono što jedan Tatagata podrazumeva pod “prazninom” je biti slobodan od svih vezanosti svakodnevnih ljudi. Nepogrešivost je prava suština praznine. Za početak, univerzum postoji zbog toga što postoji materija, sačinjen je od materije i ostaje kao materija. Kako može biti prazan? Učenje koje ne prenosi jedan Tatagata osuđeno je da ne traje dugo i takvo učenje će odumreti – učenje Arhata nije Buda Fa. Prosvetlite se u to! Prosvetlite se u to! 

Li Hondži

28. septembar, 1995

Odlučnost

Dok je Učitelj tu, pun si samopouzdanja. Bez Učitelja pored sebe, nemaš zanimanja za kultivaciju, kao da se kultivišeš za Učitelja i kao da si ovim putem pošao radi neke koristi. Ovo je glavna slabost prosečne osobe. Šakjamunija, Isusa, Lao Cea i Konfučija nema već više od 2000 godina, a njihovi učenici ipak nikad nisu osećali da ne mogu da se kultivišu bez prisustva svojih učitelja. Kultivacija je vaša lična stvar, i niko drugi je ne može obavljati umesto vas. Učitelj vam može reći samo zakone i principe na površini. Na vama leži odgovornost da kultivišete svoje srce i um, da napustite svoje želje, dostignete mudrost, i uklonite smušenost. Ako ovim putem krenete iz nekog interesa, svakako nećete biti postojani i, dok živite u ljudskom društvu, svakako ćete zaboraviti osnove. Ako se ne držite čvrsto sopstvene vere, u ovom životu ništa nećete dobiti. Niko ne zna kad će biti naredna prilika. Vrlo je teško!

Li Hondži

6. oktobar, 1995

Učenja Budizma su najslabiji i najsićušniji deo Buda Fa

Sva svesna bića! Nikad Budizmom nemojte meriti Dafu Džen-Šan-Rena, jer Dafa je nemerljiv. Ljudi su se već navikli da budističko sveto pismo nazivaju Fa. Zapravo, kosmička tela su toliko ogromna da je to izvan Budinog poimanja univerzuma. I Taiči
 teorija Tao-škole je takođe jedno poimanje univerzuma na niskom nivou. Na nivou običnih ljudi nema konkretnog Fa, već postoji samo nagađanje pojava na granici univerzuma, što ljudima omogućava da se kultivišu. Budući da su oni bića na najnižem nivou, svakodnevnim ljudima nije dopušteno da znaju pravi Buda Fa. Ali ljudi su čuli mudrace kako kažu: “Obožavanje Bude može posejati seme uzročnosti i stvoriti priliku da se izvodi kultivacija; kultivatori koji bajaju bajalice mogu dobiti zaštitu od viših bića; poštovanje zapovesti čoveku može omogućiti da dostigne standard kultivatora.” Kroz istoriju, ljudi su proučavali da li ono čemu je poučavao Prosvetljeni predstavlja Buda Fa. Učenje tog Tatagate je manifestacija Buda-prirode, a može se nazvati i manifestacijom Fa. Ali to nije pravi Fa univerzuma, jer ljudima je u prošlosti bilo apsolutno zabranjeno da znaju pravu manifestaciju Buda Fa. U Buda Fa se može prosvetliti samo onaj ko je kultivacijom dostigao visok nivo, pa je utoliko bio slučaj da ljudima nije dopušteno da znaju pravu suštinu kultivacije. Falun Dafa po prvi put u istoriji pruža prirodu univerzuma – Buda Fa – ljudskim bićima; što je isto što i nuditi im lestvice da se uspnu do neba. I kako onda možete meriti Dafu univerzuma sa onim što je nekad propovedao Budizam?

Li Hondži

8. oktobar, 1995

Šta je mudrost?

Ljudi misle da su poznate ličnosti, učenjaci, i razne vrste eksperata u ljudskom društvu nešto veliko. Zapravo, svi oni su beznačajni, jer su svakodnevni ljudi. Njihovo znanje je samo taj sićušni delić koji razume moderna nauka ljudskog društva. U ogromnom univerzumu, prema onom što je najmakroskopskije do onog što je najmikroskopskije, ljudsko društvo je u samoj sredini, u najspoljnijem sloju, i na najspoljnijoj površini. Takođe, njegova bića predstavljaju najniži oblik postojanja, pa je njihovo razumevanje materije i uma veoma ograničeno, površno i ništavno. Čak i kad bi neko mogao da obuhvati svo ljudsko znanje, i dalje bi ostao svakodnevna osoba. 

Li Hondži

9. oktobar, 1995

To nije posao, već praksa kultivacije

Možete li slediti zahteve koje sam postavio asistentskim centrima predstavlja veoma važno principijelno pitanje, i utiče na način na koji će se Fa širiti u budućnosti. Zašto ne možete da se oslobodite rutina, koje ste vremenom stekli u birokratskim kancelarijama? Asistentske centre nemojte tretirati kao administrativne biroe u društvu ljudi, usvajajući njihove metode i pristupe, kao što su izdavanje dokumenata, implementacija politike, ili “uzdizanje ljudskog razumevanja”. U kultivaciji, kultivator Dafe treba samo da unapređuje svoj šinšing, i da podiže svoj Status dostignuća i nivo. Ponekad se čak održavaju sastanci, onako kako to na poslu čine svakodnevni ljudi. Na primer, neko na položaju održi govor, ili neki lider da pregled. Danas čak i država nastoji da reformiše takvu iskvarenu praksu i birokratske procedure u društvu. Kao kultivator, ti već znaš da u Periodu kraja Darme nijedan aspekat čovečanstva više ne valja. Zašto ne možeš da se okaneš tih radnih metoda, koji ponajmanje odgovaraju praksi kultivacije? Mi je apsolutno nikad nećemo pretvoriti u administrativnu instituciju, ili neko preduzeće u društvu.

Ranije su neki penzioneri, koji nemaju šta da rade, shvatili da je Falun Dafa dobar, i ponudili se da pomognu ne bi li ispunili bolnu prazninu u svojim dokonim životima. Naravno da se tako ne može! Falun Dafa služi za kultivaciju – to nije posao. Svi naši dobrovoljci moraju biti pravi kultivatori, sa šinšingom visokog nivoa, budući da su uzor za odgajanje šinšinga. Nama ne treba ona vrsta vođe kakva postoji među svakodnevnim ljudima.

Li Hondži

12. oktobar, 1995

Upražnjavanje kultivacije nakon penzionisanja

Velika je šteta što su neki učenici, koji su pohađali moja predavanja i imaju dobar urođeni kvalitet, usled zauzetosti poslom prestali sa kultivacijom. Da su to bili prosečni, svakodnevni ljudi, ne bih više ništa rekao i ostavio bih ih na miru. Ali ti ljudi i dalje ponešto obećavaju. Ljudski moral opada hiljadu kilometara na dan, a svi svakodnevni ljudi plove u kolotečini. Što si dalje od Taoa, teže je vratiti se kroz kultivaciju. Zapravo, u praksi kultivacije se radi o kultivaciji srca i uma. Naročito, kompleksna sredina radnog okruženja pruža vam dobre prilike da popravite svoj šinšing. Kad odete u penziju, zar nećete izgubiti najbolju sredinu za kultivaciju? Šta ćete kultivisati bez ikakvih teškoća? Kako ćete se moći popraviti? Životni vek čoveka je ograničen. Vi često planirate dosta dobro, ali znate li hoće li vam preostati dovoljno vremena za kultivaciju? Kultivacija nije dečja igra. Ozbiljnija je od bilo čega što rade svakodnevni ljudi – ona nije nešto što treba uzimati zdravo za gotovo. Jednom kad propustiš priliku, kada ćeš u šestosmernom putu reinkarnacije ponovo moći dobiti ljudsko telo? Prilika samo jednom kuca na vrata. Jednom kad nestane iluzija koje ne možete da se oslobodite, shvatićete šta se izgubili.

Li Hondži

13. oktobar, 1995

Kad je Fa pravi

Kad ljudi nemaju vrline, kipteće prirodne nepogode i katastrofe koje prouzrokuje ljudski faktor. Kad Zemlja nema vrline, sve će iskopneti i pasti. Kad se nebo odmetne od Taoa, zemlja će pucati, nebo će se sručiti, i ceo univerzum će biti prazan. Kad je Fa pravi, univerzum će biti pravi. Život će bujati, nebo i zemlja biće stameni, i Fa će večno postojati. 

Li Hondži

12. novembar, 1995

Mudrac

On je na zadatku Proviđenja, na ovom svetu, kao i na nebesima gore. On ima obilatu vrlinu, a u srcu održava dobrotu; on je pun velikih stremljenja, dok vodi računa o sitnim detaljima. Sa obimnim znanjem zakona i principa, on je u stanju da razreši što je sporno. Ponudom spasa svetu i ljudima na njemu, svoju valjanost on gradi prirodno.

Li Hondži

17. novembar, 1995

Traženje formalnog priznavanja od Učitelja

Dafa se širi nadaleko i naširoko. Oni koji za njega čuju, traže da ga dobiju. Oni koji su ga dobili, njime se oduševljavaju. Broj kultivatora se dnevno uvećava, i postaje neizbrojiv. Bez obzira na to, većina onih samoukih htela bi da ih Učitelj formalno proglasi učenicima, bojeći se da možda nisu primili pravo učenje, ako nisu videli Učitelja uživo. Ovo je zapravo posledica površnog razumevanja Fa. Ja naširoko predajem Dafu da bih svima ponudio spasenje. Svako ko ga uči je moj učenik. Ne sledeći stare rituale i konvencije, ja ignorišem spoljne formalnosti i gledam samo želju čoveka. Ako se ne kultivišeš izistinski, kakva je korist od toga što ćeš me formalno priznati za “Učitelja”? Osoba koja se zaista kultiviše sticaće stvari prirodno, ne težeći im. Sav gong
 i Fa leže u knjizi, i oni se prirodno dobijaju čitanjem Dafe. Oni koji uče, automatski će se menjati, i dok iznova i iznova budu čitali knjigu, već će biti u Taou. Učitelj će svakako postaviti Fašene da ih tiho štite. Uz istrajnost, oni će u budućnosti sigurno dostići Istinsko dostignuće. 

Li Hondži

8. decembar, 1995

Jasno podsećanje

U ovom času postoji uočljiv problem: kad glavne duše (juanšen) nekih učenika napuste telo, one vide određenim u dimenzijama, na određenim nivoima, ili dolaze u kontakt sa njima. Osećajući da je to tako divno, i da tamo sve stvarno postoji, oni ne žele da se vrate. Posledica ovog je smrt njihovog fizičkog tela. Tako su oni ostali u tom domenu i nisu se mogli vratiti. Ipak niko od njih nije dosegao izvan Tri Domena. Već sam pominjao ovaj problem. Tokom svoje kultivacije, nemojte se vezivati ni za jednu dimenziju. Tek pošto okončate kompletan tok kultivacije, možete dostići Ispunjenje. Tako, kad vaša duša izađe napolje, bez obzira koliko vam se ta mesta učine divna, vi se morate vratiti nazad.
Takođe imamo neke učenike koji ovo pogrešno shvataju: oni misle da će, ako budu vežbali Falun Dafu, obezbediti da im fizička tela nikad ne umru. Naš kultivacioni sistem zaista kultiviše i um i telo; kultivacijom se može produžiti život. Ali, u svojoj kultivaciji Fa-unutar-trostrukog-sveta, neki ljudi ne napreduju marljivo, već večito oklevaju na izvesnom nivou. Pošto se uz puno napora pomere na naredni nivo, oni potom ponovo oklevaju na tom nivou. Kultivacija je ozbiljna, pa je teško garantovati da se nekome život neće okončati u predodređeno vreme. Ovaj problem ne postoji u kultivaciji Fa-izvan-trostrukog-sveta. Ali situacija sa Fa-unutar-trostrukog-sveta je složenija. 

Li Hondži

21. decembar, 1995

Za koga se kultivišete?

Kad neki ljudi preko medija kritikuju čigong, neki učenici se pokolebaju i odustanu od prakse; kao da su ti koji koriste medije mudriji od Buda Fa, i kao da se neki praktikanti kultivišu radi drugih. Ima i ljudi, koji suočeni s pritiskom, počinju da se boje, pa odustaju od kultivacije. Mogu li ovakvi ljudi dostići Ispravno dostignuće? U ključnom momentu, neće li čak izdati jednog Budu? Zar strah ne predstavlja vezanost? Kultivacija je kao veliki talasi koji ispiraju pesak: ono što ostane je zlato.

Zapravo, od drevnih vremena do danas, ljudsko društvo ima princip koji se zove uzajamno-izazivanje i uzajamno-sprečavanje. Pa, tamo gde postoji dobro, postoji loše; gde postoji pravednost, postoji zlo, gde postoji dobrota, postoji rđavost, gde postoje ljudi, postoje duhovi; gde postoje Bude, postoje demoni. U ljudskom društvu, ovo je još prisutnije. Gde postoji pozitivno, postoji negativno; gde postoji podržavanje, postoji protivljenje; gde postoje oni koji veruju, postoje oni koji ne veruju; gde postoje dobri ljudi, postoje loši; gde postoje nesebični ljudi, postoje sebični; a gde postoje ljudi sposobni da se žrtvuju za druge, postoje ljudi koji ni od čega ne prežu kad u pitanju korist. Ovo je u prošlosti bio princip. Stoga, ako pojedinac, grupa, ili čak i nacija, želi da izvrši nešto dobro, nastaće jednaka količina negativnog otpora. Zato posle uspeha osećaš da je teško ostvaren i da ga treba ceniti. Ovako se razvijalo čovečanstvo (princip uzajamnog-izazivanja i uzajamnog-sprečavanja će se u budućnosti promeniti).

Drugačije rečeno, praksa kultivacije je nešto natprirodno. Ko kod da kritikuje čigong, ne čini li to iz obične ljudske perspektive? Ima li on ikakvog prava da poriče Buda Fa i kultivaciju? Može li i jedna od organizacija ljudske vrste nadvisiti Bogove i Bude? Jesu li oni koji kritikuju čigong sposobni da komanduju Budama? Hoće li Bude biti loše samo zato što neko tako kaže? Hoće li Bude prestati da postoje samo zato što neko tvrdi da Bude ne postoje? Teškoće Darme za vreme Kulturne revolucije bile su rezultat evolucije kosmičkog fenomena. Bude, Taoi i Bogovi slede nebesku volju. Teškoća Darme je bila teškoća za ljude i religije, a ne teškoća za Bude. 

Najveći razlog što se religije podrivaju je degeneracija ljudskog uma. Ljudi ne obožavaju Budu da bi odgajali Budinstvo, već da bi od Bude zatražili blagoslove, da bi se mogli obogatiti, otkloniti nesreću, dobiti sina, ili vodili udoban život. Svako je u prethodnim životima nakupio puno karme. Kako se može živeti udobno? Kako da čovek posle loših postupaka ne otplati sopstvenu karmu? Videvši da ljudski um nije čestit, demoni su izašli iz svojih pećina jedan za drugim, da ljudskom svetu donesu nevolju i haos. Videvši da ljudski um nije čestit, Bogovi i Bude su napustili svoje položaje i ostavili hramove, jedan za drugim. Oni koji dolaze da se mole za bogatstvo i korist, doneli su u hramove mnoge lisice, lasice, duhove i zmije. Kako da takvi hramovi ne budu u nevolji? Ljudska bića su grešna. Bude ne kažnjavaju ljude, jer ljude pokreće neznanje, i već su sami naudili sebi. Šta više, oni su na sebe nagomilali velike količine karme, i uskoro ih čekaju velike katastrofe. Da li će i dalje biti ikakve potrebe da se kažnjavaju? Zapravo, ako osoba učini nešto loše, suđeno joj je da u nekom trenutku budućnosti pretrpi kaznu. Naprosto se radi o tome da ljudi ovo ne shvataju, niti u ovo veruju; oni misle da su nesreće slučajne.

Koji god vam pojedinac, ili društvena snaga, kaže da više ne upražnjavate kultivaciju, vi posle ovog odustajte od kultivacije. Da li se za njih kultivišete? Hoće li vam oni dati Ispravno dostignuće? Nije li vaša naklonost prema njima slepa vera? Ovo je, zapravo, pravo neznanje. Pored toga, mi nismo čigong praksa, već kultivaciona praksa Buda Fa. Nije li svaki oblik pritiska ispit da se vidi je li tvoja vera u Buda Fa u osnovi jaka? Ako u osnovi i dalje nisi odlučan u Fa, sve ostalo otpada.

Li Hondži

21. decembar, 1995

Terminologija Buda Fa

Neki učenici su ranije bili Budisti-laici, pa su izrazi iz budističkih svetih spisa ostavili na njih veoma jak utisak. Kad shvate da ja koristim reči identične onima u Budizmu, misle da su im značenja ista kao u Budizmu. Zapravo, one ne prenose baš jednaka značenja. Neki termini iz Budizma u oblasti Han su kineski, i ne predstavljaju isključivo termine iz Budizma.

Ključna stvar je da učenici i dalje ne mogu da se oslobode stvari iz Budizma, jer ne shvataju to da njihove impresije iz Budizma i dalje deluju na njihov um, i ne shvataju dovoljno dobro šta znači ne upražnjavati drugu disciplinu. Zapravo, nije li površinska sličnost koju čovek zapaža ono što prouzrokuje smetnje? Ako pogrešno tumačite moje reči, zar se onda ne kultivišete u Budizmu?

Li Hondži

21. decembar, 1995

Umiri spoljno odgajanjem unutrašnjeg

Kad ljudi ne cene vrlinu, svet će biti u velikom haosu i van kontrole; svi će jedni drugima postati neprijatelji, i živeće bez sreće. Živeći bez sreće, oni se neće bojati smrti. Lao Ce je rekao: “Ako se stanovništvo ne boji smrti, čemu služi pretiti im smrću?” Ovo je velika, neposredna opasnost. Miran svet je ono čemu se ljudi nadaju. Ako se usled ovoga, da bi se obezbedila stabilnost, proizvede prevelik broj zakona, krajnji efekat će biti suprotan. Da bi se ovaj problem rešio, širom sveta treba odgajati vrlinu – samo ovako se problem može razrešiti u korenu: Ako su ljudi na zvaničnim položajima nesebični, država neće biti korumpirana. Ako stanovništvo ceni samokutivaciju i negovanje vrlina, i ako se i oni na položajima i građani obuzdavaju, cela nacija će biti stabilna i imaće podršku naroda. Čvrsta i stabilna, nacija će prirodno zastrašivati strane neprijatelje, i tako će mir zavladati pod nebom. Ovo je delo mudraca.

Li Hondži

5. januar, 1996

Dalja eliminacija vezanosti

Moji učenici! Šifu
 se puno brine, ali to ne može pomoći! Zašto ne možete da se oslobodite vezanosti običnih ljudi? Zašto ste neradi da iskoračite? Naši učenici, uključujući naše osoblje, su ljubomorni jedni na druge čak i kad rade za Dafu. Možete li na ovaj način postati Bude? Ja želim labavu administraciju naprosto zato što vi ne možete da se oslobodite običnih ljudskih stvari, pa ćete se u svom radu osećati nelagodno. Dafa pripada celokupnom univerzumu, a ne kojem god, beznačajnom, pojedincu. Svako ko radi za njega, širi Dafu. Nije bitno treba li to da činiš ti, ili drugi. Hoćeš li sa sobom odneti u raj ovu vezanost, koje ne možeš da se rešiš, i nadmetati se s Budama? Niko ne treba da tretira Dafu kao nešto isključivo njegovo. Oslobodite se te misli da prema vama nisu pravedni! Kad preko nečeg ne možete preći, nije li to proizvod vezanosti? Naši učenici ne bi trebalo da misle da ovo nema veze s njima! Nadam se da će se svi preispitati, jer svi vi ste kultivatori, izuzev mene, Li Hondžija. Svako bi trebalo da razmisli zašto ja predajem ovako velik Fa u doba Završne pustoši
? Ako bih razotkrio istinu, ovo što predajem bila bi naopaka praksa, jer tada bi svakako bilo onih koji zbog toga uče Fa. To bi značilo učiti Fa s težnjom. Dok se spasavate, vaše vezanosti mogu se ukloniti samo ako težite ispravnosti. Svi znate da čovek neće uspeti u kultivaciji ako se ne oslobodi vezanosti. Zašto se ne usuđujete da napustite više, i odete korak dalje? Zapravo, mora da postoji neiskaziv razlog zašto predajem ovog Dafu. Jednom kad istina bude razotkrivena, za žaljenje će biti prekasno. Ja vidim vezanosti u nekima od vas, ali vam to ne mogu reći direktno. Kad bih vam rekao, imali biste Šifuove reči na pameti i vezali se za njih do kraja života. Nadam se da nijedan od mojih učenika neće biti upropašćen. Spasavanje ljudi je tako teško, a navesti ih da shvate je još teže. Još važnije je da bi svi trebalo da se preispitate u svetlu ovog. Svi znate da je Dafa dobar, pa zašto onda ne možete da se oslobodite svojih vezanosti?

Li Hondži

6. januar, 1996

Potvrđivanje

Buda Fa može da spase ljudsku vrstu, ali Buda Fa nije nastao radi spasenja ljudskih bića. Buda Fa može da razreši misterije univerzuma, života i nauke. On omogućuje čovečanstvu da preuzme pravi put u nauci, ali Buda Fa se ne predaje da bi navodio nauku ljudi.

Buda Fa je priroda univerzuma. To je faktor koji je stvorio poreklo materije, i to je razlog za postanje univerzuma.

U budućnosti će postojati mnogi stručnjaci i učeni ljudi, čija će se mudrost proširiti kroz Buda Fa. Oni će postati pioniri nove ljudske vrste u različitim poljima znanja. Ipak, tebi Buda Fa nije dao mudrost da bi ti postao pionir. Dobio si je jer si kultivator. To jest, ti si pre svega kultivator, pa tek onda stručnjak. Znači da ti, kao kultivator, treba da koristiš sve pogodne uslove da širiš Dafu i potvrdiš da je Dafa ispravna, istinska nauka, a ne propoved, niti idealizam – ovo je obaveza svakog kultivatora. Bez ovog ogromnog Buda Fa, ne bi bilo ničeg – a to uključuje sve u univerzumu, od najmakroskopskijeg do najmikroskopskijeg, kao i svo znanje ljudskog društva.

Li Hondži

8. januar, 1996

Kultivator je prirodno deo toga

Za kultivatora, sve frustracije na koje nailazi među svakodnevnim ljudima su ispiti, a sve pohvale koje dobija su testovi.

Li Hondži

14. januar, 1996

Šta je Trpeljivost (Ren)?

Trpeljivost je ključ za popravljanje šinšinga. Trpeti u besu, žalopojci, ili u suzama je trpeljivost svakodnevne osobe koja je vezana za svoje interese. Trpeti u potpunosti bez ljutine ili pritužbi je trpeljivost jednog kultivatora.

Li Hondži

21. januar, 1996

Šta je Mi Šin
?

Danas Kinezi zbilja preblede na sam pomen dva znaka, “mi šin”, jer mnogi ljudi nazivaju sve u šta ne veruju mi šinom. Zapravo, ova dva znaka, mi šin, su za vreme Kulturne revolucije presvučeni u ultra-levičarsko ruho, i u to doba su korišćeni kao veoma štetan izraz protiv nacionalne kulture, i najgroznija etiketa. Tako je on postao iskaz najneodgovornijeg omalovažavanja od strane tih ograničenih, tvrdoglavih ljudi. Čak i oni samozvani tzv. “materijalisti”, obeležavaju sa mi šin sve što prevazilazi njihovo znanje, ili shvatanje nauke. Ako bi stvari trebalo razumeti u skladu s ovom teorijom, čovečanstvo uopšte ne bi napredovalo. Niti bi se nauka dalje razvijala, pošto bi svaki nov napredak i otkriće bili izvan shvatanja onog što je prethodilo. Zar onda ti ljudi, sami, ne upražnjavaju idealizam? Kad ljudsko biće veruje u nešto, nije li to, samo po sebi, fiksacija? Nije li istina da je vera nekih ljudi u savremenu nauku, ili savremenu medicinu, takođe mi šin? Nije li istina da ljudsko obožavanje idola takođe predstavlja mi šin? Zapravo, dva karaktera mi i šin formiraju jedan veoma čest izraz. Kad ljudi oduševljeno veruju u nešto – uključujući tu i istinu – to postaje mi šin; tu nema nikakvog štetnog značenja. Naprosto se radi o tome da kad oni sa zadnjim namerama lansiraju svoje napade, “mi šin” dobija feudalističke
 konotacije - tako je to postao jedan ratoboran izraz, koji dovodi u zabludu, a koji ograničene ljude dalje podbada da budu njegov eho. 

Zapravo, dva znaka, mi šin, same po sebi ne bi trebalo koristiti na ovaj način, niti bi trebalo nametati konotacije. Ono što dva znaka mi i šin impliciraju nije nešto negativno. Bez mi šin u disciplini, vojnici ne bi imali borbenu moć; bez mi šin u njihove škole i nastavnike, učenici ne bi sticali znanje; bez da imaju mi šin u svoje roditelje, deca se ne bi mogla pravilno vaspitavati; bez mi šin u sopstvene karijere, ljudi ne bi dobro obavljali svoj posao. Bez verovanja, ljudska bića ne bi imala moralne standarde; ljudski um ne bi imao dobrih misli i nadvladale bi ga rđave misli. Moralne vrednosti ljudskog društva tada bi rapidno opale. Opsednuti gnusnim mislima, svi bi jedni drugima postali neprijatelji, dok u zadovoljenju sopstvenih sebičnih želja ne bi prezali ni od čega. Iako su ti loši ljudi, koji su znakovima mi i šin nametnuli negativno značenje, postigli svoje ciljeve, vrlo je verovatno da oni uništavaju ljudsku rasu, započinjući od njene same prirode.

Li Hondži

22. januar, 1996

Redegovano 29. avgusta, 1996

Karma-bolest

Zašto nov učenik, koji je upravo započeo praksu, ili učenik veteran čije se telo podešava, doživljava fizičke neprijatnosti u svojoj kultivaciji, kao da je ozbiljno bolestan? I zašto se to ponavlja s vremena na vreme? U svojim Fa-predavanjima sam vam rekao da ovo služi da vam eliminiše karmu i unapredi sposobnost poimanja, uklanjajući vam karmu iz vaših prethodnih života. Osim toga, ovo je takođe ispit vaše rešenosti da sledite Dafu; to će se nastaviti dok god vaša kultivacija ne dostigne Fa-izvan-trostrukog-sveta. Ovako je u uopšteno govoreći.

Zapravo, osoba ne zna koliko života – od kojih je u svakom nakupila puno karme – je proživela. Kad se posle smrti reinkarnira, nešto od njene karma-bolesti se utiskuje u njeno telo na mikroskopskom nivou. Kad se reinkarnira, materija novog fizičkog tela ne sadrži karmu-bolest na površini (mada postoje izuzeci za one koji imaju previše karme). Ono što je u prethodnom životu utisnuto u telo izlazi kasnije, a kad se vrati na površinu fizičkog tela, osoba postaje bolesna. Ipak se obično čini da je bolest aktivirao neki spoljni uslov iz fizičkog sveta. Na ovaj način, ona se površinski povinuje principima ovog ljudskog sveta. Za posledicu, svakodnevni ljudi nemaju načina da dođu do prave istine o uzroku bolesti, i tako su izgubljeni u iluziji, ne shvatajući. Kad se razboli, osoba uzima lekove, ili se podvrgava različitim tretmanima, čiji je efekat potiskivanje bolesti natrag u telo. Na ovaj način, umesto da plati za karmu-bolest prouzrokovanu lošim postupcima u njenom prethodnom životu, osoba u ovom životu čini još loših stvari i povređuje druge; ovo donosi novu karmu-bolest i vodi različitim vrstama oboljenja. Bez obzira, osoba ponovo uzima lek i koristi raznorazne tretmane da potisne bolest natrag u svoje telo. Hirurgijom se može ukloniti samo tkivo u površinskoj fizičkoj dimenziji, dok karma-bolest u drugoj dimenziji ostaje netaknuta – ona je naprosto izvan domašaja savremene medicinske tehnologije. Kad se bolest povrati, osoba će ponovo tražiti tretman. Kad se osoba posle smrti ponovo rodi, nagomilana karma-bolest ponovo joj biva utisnuta u telo. Ovaj ciklus se nastavlja iz života u život; nepoznato je koja količina karma-bolesti se akumulira u nečijem telu. Zato ja kažem da je celo današnje čovečanstvo dospelo do ove tačke, kad karma obmotava karmu; osim karme-bolesti, čovek ima i ostale vrste karme. Zato ljudi u svojim životima imaju poteškoće, nedaće i tenzije. Kako bi mogli samo tražiti sreću, bez da otplaćuju karmu? Ljudi danas imaju toliko karme da su potopljeni u nju, i naići će na neprijatnosti u svakom trenutku i svakoj situaciji. Kako kroči na vrata, čoveka čekaju loše stvari. Kad, međutim, postoje nesuglasice, ljudi ih ne trpe, i ne uspevaju da shvate da time otplaćuju svoju karmu iz prošlosti. Ako se drugi ne ponašaju dobro prema nekom, on će se prema drugima ponašati još gore, na taj način proizvodeći novu karmu, pre nego što je otplatio staru. Ovo čini da moralne vrednosti društva opadaju na dnevnoj bazi, i da svako svakom postaje neprijatelj. Mnogi ne mogu da shvate: šta se to danas dešava s ljudima? Šta se to dešava sa današnjim društvom? Ako čovečanstvo ovako nastavi, biće jako opasno!

Za nas kultivatore, osim karme koju Učitelj eliminiše, i dalje postoji deo koji sami moramo da otplatimo. Stoga ćete osećati fizičke neprijatnosti, kao da patite usled bolesti. Kultivacija treba da vas pročisti počev od začetka vašeg života. Ljudsko telo je kao godovi drveta, gde svaki god sadrži karmu-bolest. Zato se vaše telo mora pročistiti iz samog središta. Kad bi se, međutim, sva karma odjednom istisnula, vi to ne biste mogli podneti, i život bi vam bio ugrožen. Samo delić ili dva mogu se pogurati s vremena na vreme, omogućujući vam da to prebrodite i kroz muke otplatite svoju karmu. Ali to je samo taj mali delić, ostavljen da ga sami istrpite, nakon što sam vam ja eliminisao karmu. Ovo će se nastaviti dok vaša kultivacija ne dostigne najviši oblik Fa-unutar-trostrukog-sveta (tj. Mlečno-Belo Telo), kad vam je sva karma istisnuta. Ipak, postoje i neki ljudi sa veoma malo karme-bolesti, a ima i drugih posebnih slučajeva. Kultivacija Fa-unutar-trostrukog-sveta je kultivacija najčistijeg tela Arhata - tela koje nema karmu-bolest. Ali što se tiče osobe koja još nije dostigla Ispunjenje i koja još izvodi kultivaciju prema višim nivoima Fa-izvan-trostrukog-sveta, ona će se, da bi unapredila svoj nivo, i dalje mučiti, imati teškoće i testove. Ovo će uključivati samo tenzije među ljudima i ostale stvari na polju šinšinga, i dalje napuštanje vezanosti - ali ta osoba više neće imati fizičku karmu-bolest. 

Karma-bolest nije nešto što se po volji može eliminisati svakodnevnoj osobi; ovo je apsolutno nemoguće učiniti za ne-praktikanta, koji se mora osloniti na medicinske tretmane. Učiniti ovo po volji za svakodnevnu osobu, zapravo bi bilo narušavanje nebeskih principa, jer bi to značilo da se loše stvari mogu činiti bez obaveze da se otplati karma. Apsolutno je neprihvatljivo da čovek ne otplati dugove – nebeski principi to neće dopustiti! Čak i tretmani običnog čigonga takođe potiskuju karmu u unutrašnjost ljudskog tela. Kad čovek ima previše karme, a i dalje čini loše, on će se nakon smrti suočiti s uništenjem – potpunim uništenjem tela i duše – pa će njegova smrt biti totalno zatiranje. Kad leči bolest ljudskom biću, jedno Veliko Prosvetljeno Biće može u potpunosti da ukloni karmički uzrok bolesti, ali ovo se radi uglavnom u cilju spasavanja ljudi. 

Li Hondži

10. mart, 1996

Šta kultivator izbegava

Oni koji su vezani za svoju reputaciju, praktikuju naopak način, pun namere. Kad u ovom svetu steknu ugled, oni će jamačno govoriti dobro, ali misliti zlo, ovim dovodeći javnost u zabludu, i podrivajući Fa. 

Oni koji su vezani za novac, streme bogatstvu i lažiraju svoju kultivaciju. Podrivanjem prakse i Fa, oni troše svoje živote, umesto da odgajaju Budinstvo.

Oni koji su vezani za požudu, ne razlikuju se od rđavih ljudi. Dok recituju sveto pismo, takvi čak bacaju poglede u potaji; oni su daleko od Taoa - to su rđavi, svakodnevni ljudi.

Oni koji su vezani za ljubav prema porodici, u njoj će definitivno goreti, zaplitati se i mučiti se. Pokretani koncima osećanja, zaraženi njima tokom života, na kraju života biće im kasno za kajanje.

Li Hondži

15. april, 1996

Savršena harmonija

(I)

Ljudi u različitim radnim sredinama učestvuju u različitim aspektima ubijanja. Balansiranje života se manifestuje na različite načine. Kao kultivator, ti najpre treba da se rešiš svih vezanosti i budeš u skladu sa  načinima u ljudskom društvu, jer ovo je održavanje manifestacije Fa na određenom nivou. Kad niko ne bi obavljao ljudske poslove, Fa na ovom nivou bi prestao da postoji.

(II)

Životi postoje i prirodno umiru unutar Fa. Univerzum prolazi kroz formiranje, stagnaciju i degeneraciju, a ljudska bića prolaze rađanje, starenje, bolest i smrt. U balansiranju života takođe postoje neprirodna rađanja i umiranja. U trpeljivosti postoji žrtva, a potpuna žrtva je viši princip nepogrešivosti.

Li Hondži

19. april, 1996

Nepogrešivost

U trpeljivosti postoji žrtva. Sposobnost da se čine žrtve je rezultat napretka u kultivaciji. Fa ima različite nivoe. Kultivatorovo razumevanje Fa predstavlja njegovo razumevanje Fa na sopstvenom nivou kultivacije. Različiti kultivatori različito shvataju Fa, jer su na različitim nivoima.

Fa ima različite zahteve za kultivatore na različitim nivoima. Dokaz žrtve je kad je neko slobodan od vezanosti običnih ljudi. Ako čovek odista može mirno svega da se odrekne, srca nedirnutog, onda se zapravo već nalazi na tom nivou. Ipak, kultivacija služi da se unaprediš: već si sposoban da napustiš vezanost, pa zašto onda ne napustiti i sam strah od vezanosti? Nije li nepogrešivost u odricanju (napuštanju) jedna viša žrtva? Ipak, ako jedan kultivator, ili jedna svakodnevna osoba koja ne može da učini ni osnovne žrtve, raspravlja o ovom principu, ona zapravo podriva Fa smišljanjem opravdanja za vezanosti kojih ne može da se oslobodi. 

Li Hondži

26. april, 1996

Kultivacija i rad

Sa izuzetkom profesionalnih kultivatora u hramovima, ogromna većina naših učenika Falun Dafe izvodi kultivaciju u društvu svakodnevnih ljudi. Učenjem i vežbanjem Dafe, sada ste u stanju da ne pridajete mnogo značaja slavi i ličnom interesu. Ipak, usled nedostatka dubljeg razumevanja Fa, nastao je sledeći problem: Jedan manji broj učenika je napustio svoje poslove među svakodnevnim ljudima, ili odbija unapređenja na rukovodeća mesta. Ovo proizvodi puno nepotrebne smetnje u njihovim životima i radu, direktno utičući na njihovu kultivaciju. Neki valjani biznismeni misle da ne pridaju značaj novcu i, istovremeno, da bavljenje biznisom može nauditi drugima i uticati na njihovu sopstvenu kultivaciju. Oni su takođe napustili svoj posao.

Zapravo, sadržaj Dafe je jezgrovit. Napuštanje običnih ljudskih vezanosti ne znači napuštanje posla svakodnevne osobe. Odricanje od slave i lične koristi ne služi da se distanciraš od društva svakodnevnih ljudi. Ja stalno iznova ističem da se oni koji izvode kultivaciju u društvu svakodnevnih ljudi moraju povinovati načinima društva svakodnevnih ljudi.

Gledano iz drugog ugla, kad bi sve rukovodeće pozicije u društvu svakodnevnih ljudi bile popunjene ljudima poput nas, koji su u stanju da ne brinu za sopstveni ugled i lični interes, koliko bi to koristi donelo ljudima? A šta bi donelo društvu kad bi gramzivi ljudi trebalo da preuzmu vlast? Kad bi svi poslovni ljudi bili kultivatori Dafe, kakav bi bio moral društva?

Dafa univerzuma (Buda Fa) je koherentan i celovit, od najvišeg nivoa do najnižeg nivoa. Treba da znate da i obično ljudsko društvo takođe čini jedan nivo Fa. Kad bi svako trebalo da uči Dafu i napusti svoj posao u društvu, obično ljudsko društvo bi prestalo da postoji, pa tako i ovaj nivo Fa. Obično ljudsko društvo je pojavni oblik Fa na najnižem nivou, kao i oblik postojanja života i materije za Buda Fa na ovom nivou.

Li Hondži

26. april, 1996

Ispravka

Sledeće, što je odaslalo Istraživačko društvo, trenutno se širi i uči u različitim regionima kao Fa, tj. moje reči:

Sitničavo čitaj Dafu,

Istinski kultiviši svoj šinšing,

Neumorno radi vežbe,

...itd...

Zapravo, ovo nisu moje reči, niti imaju neko dublje značenje – one svakako nisu Fa. Značenje “sitničavog učenja” znatno se razlikuje od mojih zahteva za učenjem Fa. Zapravo, što se tiče čitanja knjiga, ja sam bio vrlo jasan u članku “Učiti Fa”, koji sam napisao 9. septembra, 1995. Osim toga, značenje “sitničavog čitanja” kreiralo je ozbiljne smetnje “Učenju Fa.” Od sada morate obratiti pažnju na ozbiljnost ovog problema. Govorio sam o razlozima za nestanak Budizma u Indiji i pouci koja proističe iz toga. Ako se u budućnosti ne budu preduzele mere predostrožnosti, to će biti početak narušavanja Fa. Pazite: kad nastane problem, ne pokušavajte da nađete onog ko je odgovoran. Umesto toga, treba da ispitate sopstveno ponašanje. Ne pokušavajte da otkrijete ko ih je pisao. Naučite lekciju iz ovog, i u budućnosti pazite.

Li Hondži

28. april, 1996

Nepromenljiv

Izgleda da i dalje postoji problem, ako bismo Dafu večno da održimo nepromenjenim. Naime, uvek ima učenika koji, gonjeni svojom željom da se pokažu i svojom potrebom da se razlikuju, čim nastane prilika, čine stvari koje ometaju Dafu. Ovo je ponekad veoma ozbiljno. Na primer, neko je nedavno pričao kako sam jednog učenika individualno poučavao suštini vežbi (činjenica je da sam samo ispravio pokrete učenika, kad me je to zamolio). Ovo, za rezultat, čini nevažećim one pokrete u vežbama koje sam u različitim krajevima pokazivao poslednjih godina. Dok sam još tu, i pod okolnošću da je video snimak sa instrukcijama i dalje raspoloživ, ovaj čovek je čak javno izmenio pokrete u vežbama Dafe. Kazao je učenicima da ne rade vežbe u skladu sa snimkom, već da slede njega, tvrdeći da Učitelj ima gong visokog nivoa, da je on drugačiji od svojih učenika, i tako dalje. Takođe je rekao učenicima da najpre vežbaju u skladu sa sopstvenim stanjem, da u budućnosti postepeno čine promene, i slično.

Od samog početka, ja podučavam vežbama u celini, jer vodim računa o tome da bi neki učenici samovoljno mogli uneti promene. Jednom kad se oformi, energetski mehanizam se nikad ne može promeniti. Ovaj problem može izgledati beznačajan, ali to je zapravo početak ozbiljnog narušavanja Fa. Neki ljudi uzimaju prelazne pokrete kao individualne, i govore učenicima da ih rade na standardizovan način. Raditi ovakve stvari predstavlja pokušaj da se bude drugačiji. Ovo u sadašnjem trenutku donosi veoma ozbiljne posledice u različitim područjima. Moji učenici! Moji snimci sa uputstvima za vežbu i dalje su na raspolaganju – zašto biste tako spremno sledili te ljude?! Dafa je uzvišeni, veliki Fa univerzuma. Čak i ako poremetiš samo jedan njegov delić, kakav je to kolosalan greh! Kao kultivator, treba da se kultivišeš na otvoren i dostojanstven način, i da sagledavaš krupan plan. Kako bi kod svakog čoveka pokreti mogli da budu identični, bez najmanje razlike? Nemojte se fokusirati na takve trivijalnosti. Pokreti u vežbama su pomoćni način da se dostigne Ispunjenje, i oni su svakako važni. Ali umesto da ulazite u slepu ulicu, potrebno da uložite više napora u popravljanje svog šinšinga. Zapravo, većina smetnji za Dafu dolazi iznutra, od samih praktikanata. Spoljni faktori mogu da utiču samo na neke pojedince, i nisu u stanju da promene Fa. Da li u sadašnjosti ili budućnosti, oni koji su u stanju da naruše naš Fa su niko drugi do naši sopstveni učenici. Pazite! Naš Fa je tvrd kao dijamant i nepromenljiv. Ni pod kakvim okolnostima, ni sa kakvim razlogom, niko ne može promeniti čak ni delić pokreta s kojima treba da dostignemo Ispunjenje. U suprotnom, ta osoba podriva Fa, bez obzira jesu li joj motivi dobri ili ne.

Li Hondži

11. maj, 1996

Ne iznosite neobuzdane izjave

Od nedavno je jedan izraz u opticaju. To jest, kad praktikanti šire Dafu i time pomažu nekim ljudima s predodređenim odnosima da dobiju Fa i započnu kultivaciju, neki od ovih praktikanata tvrde da spasavaju ljude. Oni kažu: “Danas sam spasio par ljudi, a i ti si spasio nekoliko ljudi,” i slično. Zapravo, Fa je taj koji spasava ljude, i samo Učitelj to može da učini. Vi samo pomažete ljudima sa predodređenim vezama da dobiju Fa. Da li zaista i mogu biti spaseni zavisi od toga mogu li kultivacijom dostići Ispunjenje. Pazite: jedan Buda će biti šokiran ovakvim neobuzdanim izjavama, bilo da su namerne ili ne. Nemojte stvarati prepreke sopstvenoj kultivaciji. Takođe, u ovom smislu, morate kultivisati svoj govor. Nadam se da razumete.

Li Hondži

21. maj, 1996

Buđenje

Vreme za stvarnu kultivaciju učenjem Dafe je ograničeno. Mnogi učenici su shvatili da je potrebno požuriti, pa marljivo i neprestano napreduju. Ipak, neki učenici ne cene sopstveno vreme, i usredsređuju se na sporedne stvari. Otkad je ova knjiga Dafe, Džuan Falun, objavljena, mnogi su upoređivali snimke mojih predavanja sa knjigom, tvrdeći da je Istraživačko društvo promenilo Učiteljeve reči. Neki drugi govore da je knjiga napisana uz pomoć tog-i-tog, te na taj način podrivaju Dafu. Ja vam sada kažem da Dafa pripada meni, Li Hondžiju. Predaje se da vas spase, i moja usta ga izgovaraju. Osim toga, kad sam predavao Fa, ja nisam koristio nikakve skripte ni druge materijale, već samo list papira koji se odnosi na ono što ću predavati učenicima; njegov sadržaj je bio sasvim jednostavan, sa samo nekoliko tačaka koje niko drugi ne bi mogao da razume. Svaki put kad sam predavao Fa, ja sam ga predstavljao iz drugačijeg ugla i govorio u skladu sa sposobnošću učenika da shvate. Tako bih se, predajući Fa, istom pitanju svaki put obratio iz različitog ugla. Pored toga, ova knjiga Fa predstavlja prirodu univerzuma, i ona je prava manifestacija moćnog Buda Fa. To je ono što sam originalno imao – ono čega sam se prisetio nakon Prosvetljenja kroz kultivaciju. Potom sam ga izneo u javnost običnim ljudskim jezikom, i predavao ga vama, kao i onima na nebesima, tako ispravljajući univerzum pomoću Fa. Da bih kultivaciju učinio pogodnom za učenike, nekim učenicima sam dao zadatak da sa snimka transkribuju sadržaj mojih predavanja, ne menjajući ništa od mojih originalnih reči. Onda su mi to dali na reviziju. Učenici su naprosto prepisali moje izmene ili ih ukucali u kompjuter, da bih ja mogao napraviti dalje izmene. Što se tiče Džuan Faluna, ja sam ga lično triput redigovao pre nego što završen i konačno objavljen.

Niko nikad nije napravio ni najmanju izmenu sadržaja ove knjige Dafe. Šta više, ko bi to i mogao da uradi? Postoje tri razloga zašto se razlikuje od audio snimaka. Prvo, da bih ljudima pomogao da se kultivišu, ja sam praveći revizije kombinovao mnoga moja Fa-predavanja. Drugo, dok sam predavao Fa, ja sam to činio u skladu sa različitom sposobnošću učenika da shvate i u zavisnosti od situacija i okolnosti u tom času; stoga sam morao da izmenim strukturu jezika dok sam ga prilagođavao knjizi. Treće, kad kultivatori iz nje uče, usled razlika između govornog i književnog jezika moglo je doći do pogrešnih shvatanja, pa su bile potrebne izmene. Bez obzira, forma i kolokvijalni stil mojih predavanja o Fa i dalje su očuvani. Džuan Falun (Drugi deo), i Objašnjavanje sadržaja Falun Dafe sam takođe lično redigovao pre objavljivanja. Pišući Džuan Falun (Drugi deo), pripojio sam razmišljanje na različitim nivoima, pa se nekim ljudima stil pisanja čini drugačiji i zbunjeni su. Ovo, za početak, nisu obične ljudske stvari! Zapravo, Drugi deo treba da ostane budućim generacijama, kako bi sagledali današnji stepen degeneracije čovečanstva, ostavljajući na taj način ljudima jezgrovitu istorijsku pouku. Knjiga Falun Gong, uključujući izmenjenu verziju, je samo prelazni materijal u formi čigonga, da ljudi razumeju na početku.

Narušavanje Fa uzima mnoge oblike, među kojima se najteže prepoznaje nenamerno narušavanje od strane samih učenika. Šakjamunijev Budizam je svoj raspad počeo baš na ovaj način, i pouka je duboka.

Učenici moraju zapamtiti: Svi tekstovi Falun Dafe su Fa koji sam ja predavao, i njih sam lično redigovao i uredio. Od sada pa na dalje, više niko ne sme presnimavati delove sa audio snimaka mojih Fa-predavanja, niti ih kompilirati u pisane materijale. Bez obzira koja su vam opravdanja, to je i dalje narušavanje Fa; ovo uključuje takozvano “poređenje između govora i njegove pisane forme”, i slično.

Ništa u evoluciji kosmičkih tela ili u razvoju čovečanstva nije slučajno. Razvoj ljudskog društva je istorijski aranžman i pogoni ga kosmička klima. U budućnosti će po svetu biti više ljudi koji će učiti Dafu. Ovo nije nešto što može da uradi neka usijana glava naprosto zato što tako hoće. Kod događaja ovolikog značaja, kako ne bi postojali različiti aranžmani u istoriji? Zapravo, sve što ja radim je priređeno pre nebrojeno mnogo godina, uključujući i to ko će dobiti Fa – ništa nije slučajno. Ali način na koji se ove stvari manifestuju je podešen prema običnim ljudima. Zapravo, stvari koje su mi prenete od strane mojih nekoliko učitelja u ovom životu, takođe su nešto što sam ja namerno za njih priredio da dobiju pre nekoliko života. Kad je stigla predodređena prilika, za njih je priređeno da mi prenesu nazad te stvari, kako bih se mogao setiti svog Fa u celosti. Zato mi dopustite da vam kažem da ovu knjigu Fa ne uče samo oni na ljudskom nivou, već i bića na višim nivoima. Pošto se ogroman raspon nebeskog tela izopačio od prirode univerzuma, Fa ga mora ispraviti. Čovečanstvo je prilično beznačajno u ogromnom univerzumu. Zemlja je ništa do zrno prašine u univerzumu. Ako ljudska bića žele da ih cene bića sa visokih nivoa, ona moraju izvoditi kultivaciju i takođe postati bića sa visokih nivoa!

Li Hondži

27. maj, 1996

Stabilnost Fa

U protekle dve godine, u kultivaciji učenika su se dešavali neki problemi. Ja sam pratio situaciju kultivacije učenika. Da bih brzo ispravio nastale probleme, ja često pišem kratke članke specifične namene (koje naši učenici nazivaju “svetim pismom”) da praktikante usmerim u njihovoj kultivaciji. Cilj je da se ostavi stabilan, zdrav i ispravan put za praksu kultivacije Dafe. U hiljadama godina koje nailaze, buduće generacije moraju se kultivisati u skladu sa načinom kojim sam im ja lično ostavio, ako hoće da dostignu Ispunjenje.

Nedavno sam, međutim, na vežbalištu u Hong Kongu video zbirku materijala koji su tamo preneti iz drugog područja; ona je sadržala dva kratka članka, koje nisam nameravao da objavim. Ovo je bio ozbiljan i namerni pokušaj da se naudi Dafi! Čak i samostalno transkribovanje naših audio snimaka je pogrešno! U članku Buđenje sam jasno naznačio da nema opravdanja za onog ko prebacuje moje reči sa traka u pisane materijale – raditi ovo je podrivanje Fa. Istovremeno, ja sam više puta naglasio da ne možete stavljati u promet beleške koje ste načinili tokom mojih predavanja. Zašto to i dalje činite? Kakva vas je logika dovela do toga da ih sačinite? Moram vam reći da osim mojih nekoliko zvanično objavljenih knjiga i datovanih kratkih članaka sa mojim potpisom, koje u različite oblasti distribuira Istraživačko društvo, sve što se transkribuje bez dozvole predstavlja podrivanje Fa. Kultivacija je vaša sopstvena stvar, i vi odlučujete čemu ćete težiti. Svakodnevni ljudi imaju demonsku prirodu i prirodu Bude. Demonska priroda će stupiti na scenu onda kad čoveku um nije ispravan. Još jednom vam moram reći da niko spolja ne može oštetiti Fa. Samo učenici mogu oštetiti Fa – zapamtite ovo!

Svaki korak koji ja, Li Hondži, preduzmem služi da se uspostavi nepromenljiv i neprikosnoven način za prenošenje Dafe u budućim generacijama. Ovako ogroman Fa neće skončati nakon jednog trenutka popularnosti. U nebrojenim godinama koje dolaze ne sme biti ni najmanjeg odstupanja. Štititi Dafu sopstvenim vladanjem je večita dužnost učenika Dafe, jer Dafa pripada svim svesnim bićima univerzuma, što uključuje i vas.

Li Hondži

11. juni, 1996

Kultivacija i  preuzimanje odgovornosti

Svrha marljivog i solidnog kultivisanja je da se što pre dostigne Ispunjenje. Kultivator je naprosto onaj ko eliminiše vezanosti svakodnevne osobe. Učenici, treba da budete načisto u vezi s onim što radite!

Da bi bili odgovorni prema Dafi, asistentski centri, generalni asistentski centri u različitim oblastima i Istraživačko društvo, imaju pravo da zamene bilo kog asistenta ili odgovorno lice u ogranku. Na taj način, osobe na odgovornim položajima povremeno mogu biti zamenjivane, prema različitim situacijama. Pošto je odgovorno lice pre svega kultivator koji je ovde došao radi kultivacije, a ne radi rukovođenja, on treba da bude u stanju da se uzdiže i silazi sa svoje pozicije. Pozicija odgovornosti se dodeljuje radi kultivacije, a ipak se kultivacija može upražnjavati i bez držanja odgovorne pozicije. Ako onaj ko je smenjen ne može da pređe preko toga, nije li vezanost uzrok? Zar to nije dobra prilika da se oslobodi vezanosti? S obzirom na ovo, ako i dalje ne može da se oslobodi ove vezanosti, to jasno pokazuje da je smena bila ispravna. Biti vezan za odgovoran položaj je samo po sebi nečist motiv za kultivaciju. Zato moram podsetiti učenike: ako se ne oslobodite ove vezanosti, nećete moći da dostignete Ispunjenje.

Li Hondži

12. juni, 1996

Postupanje sa prepisima svetih spisa

Sve više i više ljudi sada uči Dafu, a broj se nedeljno udvostručuje. Isporuke knjiga od izdavača su neadekvatne, pa ne mogu da odgovore na potražnju. Tako u nekim oblastima, ili na selu, nema knjiga na raspolaganju. Neki učenici me pitaju šta da rade sa svojim prepisima Dafe. Reći ću vam da je u ovom času u redu da kopije Džuan Faluna, ili ostale svete spise koje ste rukom pisali učeći Dafu, dajete onima koji idu u seoske oblasti da šire vežbe i Fa; poklanjati ih seljacima može im istovremeno olakšati ekonomsko breme. Zato je potrebno da prepisi budu čitki, tako da ih seljaci ograničenog obrazovanja mogu razumeti. Ručni prepisi Džuan Faluna imaju istu moć Fa kao štampane knjige.

Li Hondži

26. juni, 1996

Fa-konferencija

Neophodno je da praktikanti međusobno dele ono što su doživeli i naučili u svojoj kultivaciji. Nije problem da jedni drugima pomažu da bi skupa napredovali, dok god nemaju nikakvu nameru da se pokažu. Da bi potpomogle širenje Dafe, u različitim oblastima drže se konferencije za razmenu iskustava u kultivaciji. Sve ove konferencije su odlične i zdrave, i po obliku i sadržaju. Ali govore učenika moraju odobriti asistentski centri, kako bi se izbegle političke teme – koje nemaju nikakve veze sa kultivacijom – ili stvari koje u praksi kultivacije, ili društvu, uspostavljaju pogrešne trendove. Istovremeno, treba da izbegavamo upražnjavanje površnog razmetanja – nečeg što proističe iz teorijskih studija svakodnevnih ljudi. Članke niko ne treba da kompilira sa namerom hvalisanja, u stilu zvaničnih izveštaja, da bi ih potom iznosio u nekakvom velikom javnom govoru.

Velike konferencije za razmenu iskustava u kultivaciji koje organizuju generalni asistentski centri na nivou provincije ili grada ne treba da se održavaju na nacionalnoj bazi. Nacionalne ili internacionalne treba da organizuje Istraživačko društvo, i ne treba ih praviti previše često. Jednom godišnje će biti dovoljno (osim u posebnim slučajevima). Ne pretvarajte ih u formalnost ili takmičenje, već ih učinite uzvišenim Fa-konferencijama koje zaista mogu doneti napredak u kultivaciji.

Li Hondži

26. juni, 1996

Pismo Generalnom asistentskom centru Dafe u Šijadžuangu

Generalnom Asistentskom centru Dafe u Šijadžuangu:

Saznao sam da je vaša konferencija za razmenu iskustava u kultivaciji naišla na prepreke. Za to postoje tri razloga, iz kojih ćete sigurno naučiti lekciju. Zapravo, ovaj incident je direktno uticao na Dafa aktivnosti u Pekingu i celoj zemlji, i imaće izvesan negativan uticaj na uobičajene Dafa aktivnosti nadalje. Mislim da ćete ovo svakako shvatiti i da ćete u budućnosti bolje postupiti.

Pored ovog, dopustite da vam kažem još nekoliko reči o Đing Džanijevim seminarima. U slučaju Đing Džanija, seminari je trebalo da posluže potvrđivanju naučne prirode Dafe iz perspektive nauke, omogućujući da naučni i tehnološki krugovi, ili akademski svet, shvate Dafu. On nije trebalo da drži govore učenicima, jer to ne može doneti nikakvo dobro i samo može proizvesti da novi učenici, ili učenici bez solidnog razumevanja Fa, razviju vezanosti. Oni učenici koji dobro uče Fa će svejedno, bez ikakve potrebe da slušaju takve govore, odlučno nastaviti svoju kultivaciju u Dafi.

Što je još važnije, ja sam dve godine predavao Fa, i dao sam učenicima dve godine da se kultivišu. Tokom te dve godine konkretne kultivacije učenika, ja nisam dopustio da bilo kakve aktivnosti, koje nisu u vezi sa konkretnom kultivacijom, ometaju uređen, korak-po-korak, proces unapređenja aranžiran za učenike. Ako se govori, radi potvrđivanja naučne prirode Dafe, ne iznose naučnoj i akademskoj zajednici, već praktikantima koji se kultivišu i imaju ograničeno vremena, razmislite: da li bi za učenike moglo biti veće smetnje? Ja se čak ne srećem sa učenicima da bih izbegao da ih uznemirim. Učenici ne mogu da se smire barem nekoliko dana pošto me vide, a ovo remeti aranžmane koje sam svojim Fašenima dao da ih naprave za njih. Izneo sam ovaj problem Istraživačkom društvu, ali to možda nije jasno stavljeno do znanja Đing Džaniju. Sad kad je ovo svršeno, niko od vas ne treba da pokušava da pronađe krivca. Mislim da je glavni razlog zašto se ovo desilo to što niste shvatili. Ali od sada morate obratiti pažnju. Sve što danas radimo treba da postavi temelje za prenošenje Dafe tokom nebrojenih godina koje dolaze, i da ostave savršenu, ispravnu, nepogrešivu formu kultivacije. Danas ovo naglašavam ne da bih nekog kritikovao, već da bih ispravio formu kultivacije i ostavio je budućim generacijama.

Ovo pismo prosledite asistentskim centrima u različitim oblastima.

Li Hondži

26. juni, 1996

Ispravljanje karaktera

Dok se Dafa dublje kultiviše, mnogi učenici jedan za drugim stiču Prosvetljenje, ili dostižu Postepeno prosvetljenje. Oni mogu da vide stvarne, bajne, veličanstvene prizore u drugim dimenzijama. Praktikanti koji doživljavaju proces Prosvetljenja su toliko uzbuđeni da moje Fašene nazivaju “drugim učiteljem”, ili moje Fašene smatraju za pravog, nezavisnog učitelja – ovo je pogrešno shvatanje. Fašeni su pojavni lik moje sveprisutne mudrosti, ali nisu nezavisno živo biće. Neki drugi učenici nazivaju Falun “Majstorom Falunom”. Ovo je, apsolutno, jako pogrešno. Falun je još jedan pojavni oblik prirode moje Fa moći i mudrosti Dafe – stvari isuviše divnih da bi se rečima mogle iskazati. Falun je pojavni oblik prirode Fa sve materije u univerzumu, od makroskopskog do mikroskopskog nivoa, i nije nezavisno živo biće.

Kad ugledate moje Fašene i Falun kako za vas rade te sjajne, čudesne i veličanstvene stvari, vi praktikanti morate se setiti da moje Fašene ili Falun ne treba sagledavati i uvažavati mislima običnih ljudi. Takva vrsta mišljenja predstavlja pomešani izraz inferiorne sposobnosti poimanja i inferiornog šinšinga. Zapravo, svi oblici koji se manifestuju su konkretne manifestacije moje upotrebe ogromne moći Fa da ispravim Fa i spasem ljude.

Li Hondži

2. juli, 1996

Kratko objašnjenje Šana

Šan je pojavni oblik prirode univerzuma na različitim nivoima i u različitim dimenzijama. To je takođe fundamentalna priroda Velikih prosvetljenih bića. Stoga jedan kultivator mora odgajati Šan i saobraziti se sa prirodom univerzuma, Džen-Šan-Ren
. Ogromno kosmičko telo izrodilo se iz prirode univerzuma, Džen-Šan-Ren. To što se Dafa predaje u javnosti, još jednom demonstrira prvobitnu prirodu živih bića univerzuma. Dafa je u savršenoj harmoniji: ako se razdvoje tri slovna znaka u “Džen-Šan-Ren”, svaki opet u potpunosti sadrži Džen-Šan-Ren. Ovo je zato što je materija sačinjena od mikroskopske materije, koja je za uzvrat sačinjena od još mikroskopskije materije – ovo se nastavlja i nastavlja do kraja. Stoga, Džen se sastoji od Džen-Šan-Ren, Šan se sastoji od Džen-Šan-Ren, i Ren se sastoji od Džen-Šan-Ren. Nije li odgajanje Džena u Tao-školi odgajanje Džen-Šan-Ren? Nije li odgajanje Šana u Buda-školi, takođe odgajanje Džen-Šan-Ren? Zapravo, oni se razlikuju samo po svom površinskom obliku.

Što se samog Šana tiče, kad se manifestuje u ljudskom društvu, neki svakodnevni ljudi vezani za društvo svakodnevnih ljudi, mogli bi postaviti pitanje običnog ljudskog društva: “Kad bi svako učio Dafu i upražnjavao Šan, šta bismo radili u slučaju stranih invazija ili ratova protiv nas?” Zapravo, već sam rekao u Džuan Falunu da razvoj ljudskog društva pogoni evolucija kosmičke klime. Jesu li onda ratovi ljudi slučajni? Oblast sa puno karme, ili oblast gde su se ljudska srca iskvarila, osuđena je na nestabilnost. Da bi jedna nacija zaista bila vrla, ona mora imati malo karme; sigurno je da neće biti ratova protiv nje. To je stoga što to principi Dafe to zabranjuju, jer priroda univerzuma svime upravlja. Ne treba se brinuti da će vrla nacija biti porobljena. Priroda univerzuma – Dafa – je prisutna svuda i obuhvata celokupno kosmičko telo, od makroskopskog do mikroskopskog nivoa. Dafa koji danas predajem, ne prenosi se samo ljudima istoka, već istovremeno i zapadnjacima. I njihova vrsta ljudi treba da bude spasena. Sve nacije koje treba da uđu u narednu, novu eru istorije će dobiti Fa i popraviti se kao celina. Nije to pitanje samo jedne nacije. I moralni standard čovečanstva će se vratiti onom pripada prvobitnoj ljudskoj prirodi.

Li Hondži

20. juli, 1996

Dodatak na “Ispravljanje karaktera”

Pošto sam rekao da “Fašeni i Falun nisu nezavisna živa bića”, neki učenici su pitali da li je ovo u suprotnosti sa onim što se navodi u Džuan Falunu: „Svest i misli Fašena kontroliše matično biće. Ipak su sami Fašeni takođe celovita, nezavisna i stvarna individualna bića.” Mislim da je to posledica slabog razumevanja Fa. Fašeni se ne mogu razumeti kao koncept potpuno nezavisnih života, jer Fašeni su voljne manifestacije moći i mudrosti lika i misli matične osobe; oni sve mogu da čine samostalno, u skladu sa voljom matične osobe. Učenici su, znači, zapazili samo drugu rečenicu, previđajući prvu: “Svest i misli Fašena kontroliše matično biće.”  Fašeni tako ne samo da imaju nezavisan i celokupan izgled matičnog bića, već i njegov karakter. Oni takođe mogu samostalno da izvrše sve ono što bi matična osoba želela, dok jednim običnim bićem niko ne upravlja. Kad ljudi vide Fašene, oni nalaze da su to celoviti, nezavisni, realistični zasebni životi. Prosto rečeno, moji Fašeni su zapravo ja.

Li Hondži

21. juli, 1996

Buda-priroda i demonska priroda

U jednoj veoma visokoj i veoma mikroskopskoj dimenziji univerzuma postoje dve različite vrste supstance. One su dva oblika manifestacije materijalnog postojanja vrhovne prirode univerzuma, Džen-Šan-Ren, na određenim dimenzionim nivoima univerzuma. Oni prožimaju određene dimenzije od vrha do podnožja, ili od mikroskopskog nivoa do makroskopskog nivoa. Sa manifestacijama Fa na različitim nivoima, što je nivo niži, veća je razlika u pojavnim oblicima i varijacijama ove dve različite supstance. Kao rezultat, nastaje ono što Tao-škola naziva principima jina i janga, i Taiči. Opadajući dalje ka nižim nivoima, ove dve vrste supstance različitih svojstava postaju sve više suprotstavljene jedan drugoj, a ovo onda rađa princip uzajamnog-izazivanja i uzajamnog-sprečavanja.

Kroz uzajamno-izazivanje i uzajamno-sprečavanje nastaju dobrota i rđavost, ispravno i pogrešno, i dobro i zlo. Zatim, što se tiče živih bića, ako su tu Bude, tu su i demoni; ako su tu ljudi, tu su i duhovi – ovo je očiglednije i složenije u društvu svakodnevnih ljudi. Gde ima dobrih ljudi, ima i loših; gde ima nesebičnih ljudi, ima i sebičnih; gde ima ljudi bez predrasuda, ima ljudi s predrasudama. Što se tiče kultivacije, gde ima ljudi koji veruju u nju, ima ljudi koji ne veruju; gde ima ljudi koji se mogu prosvetliti, ima ljudi koji ne mogu; gde ima ljudi koji su za, ima ljudi koji su protiv – to je ljudsko društvo. Kad bi svako mogao da upražnjava kultivaciju, da se prosvetli u nju i veruje u nju, ljudsko društvo bi se pretvorilo u društvo bogova. Ljudsko društvo je samo društvo ljudskih bića, i nije mu dopušteno da prestane da postoji. Ljudsko društvo će zauvek nastaviti da postoji. Zato je normalno da postoje ljudi koji mu se suprotstavljaju. Bilo bi nenormalno kad, naprotiv, niko ne bi imao primedbi. Bez duhova, kako bi se bi se ljudi reinkarnirali kao ljudi? Bez postojanja demona, ne bi se moglo kultivisati u Budu. Bez gorčine, ne bi bilo slasti.

Kad ljudi nešto nastoje da postignu, oni nailaze na poteškoće baš zato što postoji princip uzajamnog-izazivanja i uzajamnog-sprečavanja. Samo kad kroz gorke muke ostvariš šta hoćeš, i savladaš teškoće, činiće ti se da nije olako ostvareno, bićeš u stanju da ceniš što si postigao, i osećati se srećnim. U suprotnom, da nema principa uzajamnog-izazivanja i uzajamnog-sprečavanja, i kad bi se sve moglo postići bez truda, život bi ti bio dosadan, a ovaj osećaj sreće, i radost uspeha, bi ti nedostajali.

Svaka vrsta materije ili život u univerzumu sačinjeni su od mikroskopskih čestica koje sačinjavaju krupnije čestice, a onda ove oformljuju površinsku materiju. Unutar raspona koji pokrivaju ove dve vrste materije različitih osobina, sva materija i život imaju dualnu prirodu. Na primer, gvožđe i čelik su tvrdi, ali oksidišu, rđaju kad se zakopaju u zemlju. Grnčarija i porcelan, s druge strane, ne oksidišu kad se zakopaju u zemlju, ali su krhki i lako se slome. Isto važi za ljudska bića, koja istovremeno imaju Buda-prirodu i demonsku prirodu. Ono što čovek čini bez moralnih obaveza i stega je demonske prirode. Odgajanje Budinstva ima za cilj da ukloni tvoju demonsku prirodu i ojača, poveća, tvoju Buda-prirodu.

Čovekova Buda-priroda je Šan, i manifestuje se kao samilost, misliti o drugima pre nego što se nešto preduzme, i sposobnost da se trpe muke. Čovekova demonska priroda je opakost, a manifestuje se kroz ubijanje, krađu i pljačku, sebičnost, pokvarene misli, sejanje razdora, pravljenje problema širenjem glasina, ljubomorom, pokvarenošću, besom, lenjošću, incestom itd.

Priroda univerzuma, Džen-Šan-Ren, se na različitim nivoima manifestuje na različite načine. Dve različite vrste supstance unutar određenih nivoa univerzuma, takođe imaju različite manifestujuće oblike na različitim nivoima. Što je nivo niži, izraženije je uzajamno suprotstavljanje, i time razlika između dobra i zla. Vrlo postaje vrlije, dok zlo postaje više zlo. I dualna priroda u istom fizičkom objektu takođe postaje složenija, i promenjiva. Upravo je na ovo Buda mislio, kad je rekao: “Sve ima Buda-prirodu”. Zapravo, sve takođe ima i demonsku prirodu. 

Pri svemu tom, Džen-Šan-Ren karakteriše univerzum, kao i društvo svakodnevnih ljudi. Ove dve vrste supstance o kojima sam raspravljao su ništa drugo do dve vrste supstance koje postoje od vrha do podnožja, od mikroskopskog nivoa do makroskopskog nivoa, do ljudskog društva, i odražavaju se u živim bićima i materiji, proizvodeći dualnu prirodu u njima. Ali životi i materija od vrha do podnožja, do ljudskog društva, su sačinjeni od nebrojenih različitih varijeteta materije od mikroskopskog nivoa do makroskopskog nivoa. 

Ako čovečanstvo ne bude sledilo ljudske moralne standarde, društvo će ući u nekontrolisan haos, sa prirodnim nepogodama i ljudskim katastrofama. Ako se kultivator kultivacijom ne oslobodi svoje demonske prirode, njegov gong će biti teško poremećen i ništa neće postići, ili će slediti demonski put.

Li Hondži

26. avgust, 1996

Veliko razotkrivanje

Velik broj učenika je do sada dostigao, ili se sprema da dostigne, Ispunjenje. Kako je to uzvišeno za jedno ljudsko biće kad dostiže Ispunjenje! Ništa na ovom svetu ne može biti divnije, slavnije i veličanstvenije. Budući da je tako, za svakog kultivatora, tokom kultivacije, moraju važiti strogi kriterijumi. Šta više, na svaki naredni nivo čovek se uzdiže tek pošto solidno dostigne njegov standard. Gledajući sveukupnu situaciju, učenici kultivacije u Dafi su osposobljeni, ali isto tako ima i nekih ljudi koji kaskaju u pozadini, sa različitim vezanostima, kojih se nisu oslobodili. Spolja, i oni kažu da je Dafa dobar, ali u stvarnosti, oni se ne kultivišu. Ovo je posebno slučaj kad je opšta atmosfera takva da svi govore da je Dafa dobar, jer o njemu svako – od viših društvenih klasa, do prostog sveta – govori sa uvažavanjem. I neke vlade govore dobre stvari, a to onda odjekuje u javnosti. Koji su onda oni iskreni? Koji naprosto odašilju odjek tuđih glasova? Koji mu pevaju hvalospeve, dok ga zapravo podrivaju? Ako promenimo situaciju u ljudskom društvu, obrnemo opšte raspoloženje, hajde onda da vidimo ko još kaže da je Dafa dobar, a ko se predomišlja. Na taj način, neće li odjednom sve postati kristalno jasno? 

Od incidenta sa Guangming Daily, do sada, svaki praktikant Dafe je odigrao neku ulogu: neki su bili odlučni da se marljivo kultivišu; neki su bez rezerve pisali vlastima da bi zaštitili ugled Dafe; neki su istupili protiv nepravde koja je naneta tim neodgovornim napisom. Ali ima i onih, koji usred teških situacija, ne odgajaju svoje unutrašnje biće, već se bave podelama, komplikujući trenutnu situaciju. Neki su čak prestali da se kultivišu, bojeći se da će im ugled i lični interes biti ugroženi. Drugi su širili glasine bez ikakvog zanimanja za stabilnost Dafe, pogoršavajući faktore koji podrivaju Fa. Postojao je čak i jedan broj ključnih osoba za kontakt iz različitih oblasti, koje su situaciju s Dafom analizirale pomoću nezdrave navike praćenja društvenih trendova, navike razvijene tokom godina političke borbe. Poredeći izolovane probleme nastale u različitim oblastima, one su došle do zaključka da se razvijaju neke vrste društvenih trendova, pa su to namerno prenele učenicima. Mada je za ovo bilo raznih razloga, postoji li išta što bi ozbiljnije moglo oštetiti Fa? Još gore, neki ljudi su svojom demonskom prirodom stvorili probleme puštajući glasine, kao da situacija nije dovoljno haotična.

Dafa je iz univerzuma, i prodire nadole, sve do ljudskog društva. Kad se predaje Fa ovolikog značaja, kako bi išta moglo postojati izvan aranžmana? Nije li ono što se desilo test za šinšing praktikanata Dafe? Šta je kultivacija? Ako ti kažeš da je dobra, ja kažem je dobra, i svi kažu da je dobra, kako se može videti čovekovo srce? Njegovo srce možemo videti samo u kritičnom momentu. Ako se ne oslobodi određenih vezanosti, on bi se čak mogao usuditi da izda jednog Budu – može li ovo biti mali problem? Neki ljudi su se uplašili. Ali čega se bojite? Moji učenici! Zar me niste čuli kad sam pričao o tome kako je jedan čovek, uspeo u kultivaciji do Arhata, posrnuo razvivši u srcu strah? Svaka ljudska vezanost mora se odrešiti, bez obzira koja je. Neki učenici su rekli: “Čega imam da se bojim? Čak i s odrubljenom glavom, moje telo bi i dalje sedelo tu.” Kad ih uporedite, jasno je na prvi pogled koliko dobro se koji kultivišu. Naravno, neke ključne osobe za kontakt brinu za bezbednost Dafe, a to je druga priča.

Mi samo želimo da oni učenici, koji se ne kultivišu marljivo, sagledaju svoje sopstvene nedostatke, da isplivaju oni koji posrću, da se razotkriju oni koji na prikriven način podrivaju Fa, i da se pravim praktikantima omogući da dostignu Ispunjenje.

Li Hondži

28. avgust, 1996

Praksa kultivacije nije politika

Neki učenici su nezadovoljni društvom i politikom; oni uče Dafu sa ovom snažnom vezanošću, koje ne mogu da se oslobode. Oni čak pokušavaju da iskoriste našeg Dafu da bi se uključili u politiku – postupak koji nastaje usled poganog načina razmišljanja, koji skrnavi Budu i Fa. Ako ne promene ovakav način razmišljanja, oni svakako neće dostići Ispunjenje.

U mojim predavanjima, ja stalno iznova naglašavam da je oblik ljudskog društva – bez obzira koji je društveno-politički sistem – predodređen i opredeljen od strane neba. Jedan kultivator nema potrebe da mari za dešavanja u ljudskom svetu, a kamo li da se uključuje u političku borbu. Zar način kako nas društvo tretira ne ispituje srca kultivatora? Mi ne treba da se mešamo u politiku.

Takva je forma kultivacije u našem Dafi. Mi se nećemo osloniti na bilo koje političke snage u zemlji ili inostranstvu. Ti ljudi od uticaja nisu kultivatori, pa svakako ne mogu zauzimati nikakve odgovorne položaje u našem Dafi – bilo u naše ime ili faktički. 

Moji učenici, morate zapamtiti da mi izvodimo pravu kultivaciju! Mi treba da napustimo ta interesovanja običnih ljudi za ugled, zaradu i emocije. Imaju li uslovi društvenog uređenja ikakve veze sa našom praksom kultivacije? Ispunjenje možeš dostići samo kad napustiš sve svoje vezanosti i ni jedna ne ostane. Osim da bi svoj posao obavio kako treba, kultivatora neće zanimati politika ili politička borba bilo koje vrste; ako ovde omane, on apsolutno nije moj učenik.

Mi kultivatorima možemo da omogućimo da dobiju Fa i dostignu Ispravno dostignuće, baš kao što ljude možemo naučiti da u društvu budu dobrodušni – to je dobro za stabilnost ljudskog društva. Ipak se Dafa ne predaje radi ljudskog društva, već za vas, da bi dostigli Ispunjenje.

Li Hondži

3. septembar, 1996

I osoba sa zaduženjem je kultivator

Zadužena lica u našim asistentskim centrima u različitim oblastima su oni koji su sposobni da naporno, bez pritužbi, rade za Dafu. Ipak, za mnoge od ovih osoba kao da nema načina da se slože jedne s drugima, pa tako ne uspevaju da sarađuju u svom poslu. U očima ljudi, ovo jako narušava sliku o Dafi. Neki me pitaju: “Je li to zato što su ti ljudi nesposobni da rade svoj posao?” Ja bih rekao da je to kako jedan običan čovek vidi stvar. Najvažniji razlog je to što ste vi, kao koordinatori i asistenti koordinatora centara, takođe kultivatori, sa vezanostima kojih ne možete da se oslobodite, i treba vam odgovarajuća sredina da ih se rešite. Ali kad među zaduženim osobama nastanu trvenja, vi obično koristite opravdanje “ne-kooperativnosti u radu” ili “rada za Dafu” da stvar maknete sa strane, umesto da ugrabite ovu dobru priliku, potražite odgovor u sebi i popravite se. Budući da se niste oslobodili svoje vezanosti, tj. popravili se, problem će se sledeći put pojaviti iznova. Ovo će svakako omesti vaš rad za Dafu. Zar ne znate da trvenja među zaduženim osobama ja priređujem za vas, da biste se popravili? A ipak, vi koristite svoj posao da sakrijete vezanosti na kojima je trebalo da napredujete, ali niste. Kad problemi postanu suviše ozbiljni da bi se prevazišli, vi mi se u sebi žalite. Da li znate kako se ja tada osećam? Samo zato što si koordinator centra i radiš za Dafu, ne znači da možeš dostići Ispunjenje bez obaveze da unaprediš svoj šinšing. Čak i učenik je u stanju da shvati da u svakoj nesuglasici on popravlja svoj šinšing – a zašto ne može koordinator centra? Da biste se popravili, kad nastanu problemi, vi morate biti isprovocirani; u suprotnom neće ići. I rad za Dafu je dobra prilika da popravite svoj šinšing!

Zašto pišem ovaj članak posebno za vas? Jer svaki vaš postupak i svaka vaša izjava direktno utiču na učenike. Ako ste uspešni u kultivaciji, bićete uspešni u širenju Fa u vašem lokalnom okruženju, a učenici će biti uspešniji u ličnoj kultivaciji. Ako ovo nije slučaj, naudićete Fa. Kako vi predstavljate elitu Dafe na nivou svakodnevnih ljudi, ja vam ne mogu dopustiti da naprosto radite, a da ne dostignete Ispunjenje.

Li Hondži

3. septembar, 1996

Šta je kultivacija?

Kad je reč o praksi kultivacije, mnogi ljudi veruju da se praksa kultivacije svodi samo na neke vežbe, sedenje u meditaciji, i učenje nekakvih bajalica koje ih mogu transformisati u Bogove ili Bude, ili im omogućiti da dostignu Tao. Zapravo, to nije praksa kultivacije, već samo praktikovanje ovozemaljskih veština.

U religiji se puno pažnje poklanja kultivaciji, a ovo se zove “sprovoditi odgajanje”. To onda ide u drugu krajnost. Monah ili monahinja naporno pojaju sveto pismo, a poznavanje svetog pisma smatraju načinom za dostizanje Ispunjenja. Zapravo, dok su Buda Šakjamuni, Isus i Lao Ce bili na ovom svetu, nije bilo nikakvih svetih pisama – bila je samo konkretna kultivacija. Ono čemu su uvaženi majstori podučavali, služilo je da vodi kroz kultivaciju. Kasnije su se sledbenici prisetili njihovih reči, stavili ih u knjige i nazvali ih svetim pismom. Postepeno su počeli da uče budističku filozofiju, ili teorije Darme. Za razliku od onog što se dešavalo u danima tih uvaženih majstora – kad su ljudi praktično izvodili kultivaciju i koristili njihova učenja za navođenje kroz kultivaciju – ovi ljudi, umesto toga, smatraju da je praksa kultivacije izučavanje religijskih svetih spisa i verska učenost.

Ovo je lekcija od strane istorije. Praktikanti koji se kultivišu u Falun Dafi moraju zapamtiti da Fa nikako ne treba smatrati za običnu ljudsku, akademsku učenost, ili za nešto što uče sveštenici, umesto za konkretno izvođenje kultivacije. Zašto vam govorim da učite, čitate i memorišete Džuan Falun? Da bih vas navodio u kultivaciji! Što se tiče onih koji samo rade vežbe, a ne uče Fa, oni i nisu učenici Dafe. Samo kad učiš Fa i kultivišeš svoje srce i um - pored načina za dostizanje Ispunjenja, vežbi - i zaista se istinski, iz osnova menjaš popravljajući svoj šinšing i podižući svoj nivo – to se može nazvati pravom kultivacijom.

Li Hondži

6. septembar, 1996

Dafa će večito biti čist kao dijamant

Religija ne treba da se meša u politiku, jer će tada njen predvodnik obavezno biti preokupiran ovozemaljskim stvarima. Učiti ljudska srca dobroti i voditi ljude nazad u čistu zemlju na pro-forme način, mora proizvesti zla i licemerna srca; slava i lična korist zasigurno su ono čemu oni teže. Moć je ono za čim svakodnevni ljudi žude, dok je slava velika prepreka za dostizanje Ispunjenja. Ovakva osoba mora postepeno postati predvodnik zle religije. Pošto je cilj religije da uči ljude da budu dobri, da bi se na kraju mogli vratiti u svoj nebeski raj, principi koje ona propoveda moraju biti viši od onih u ljudskoj zajednici. Njihova primena na politiku u ljudskom svetu predstavlja najozbiljnije narušavanje nebeskih principa. Kako bi Bogove i Bude mogle pokrenuti ljudske vezanosti da se umešaju u prljava politička pitanja i borbe za moć u ljudskoj zajednici? Ovo je nešto što ljudsko biće čini kad ga pokreće njegova demonska priroda. Ovakvu religiju zasigurno će koristiti vlade da se odaju nasilju i pokrenu verske ratove, čime to postaje zla religija koja škodi čovečanstvu.

Neće valjati ni to da „ljudi upražnjavaju religiju”. Prvo, ovo lako može promeniti verske doktrine i redukovati ih na teorije običnog ljudskog društva. Drugo, religija se lako može pretvoriti u političko oruđe koje će ukaljati sliku Buda Fa. Treće, verske vođe će postati političari, a ovo će religiju dovesti do konca, tako je pretvarajući u zlu religiju.

Falun Dafa nije religija, ali buduće generacije će je smatrati religijom. On se predaje ljudskim bićima radi kultivacije, a ne da bi se uspostavila religija. Može postojati velik broj ljudi koji uče Dafu, ali nije dopušteno da se svi građani jedne nacije pretvore u verske sledbenike i da se svi navedu da učestvuju u jednoobraznim aktivnostima prakse kultivacije. Praksa Dafa kultivacije je uvek dobrovoljna. Nikad nikog nemojte terati da učestvuje u praksi kultivacije.

Ni u jednom trenutku budućnosti, Dafa se ne sme koristiti u bilo kojem političkom pitanju. Dafa može učiniti da ljudska srca postanu dobra, tako donoseći stabilnost društvu. Ali on se nikako ne predaje radi održavanja stvari u ljudskoj zajednici. Učenici, imajte na umu da bez obzira koliko pritiska bi u budućnosti moglo biti od strane političkih sila i drugih snaga, Dafu nikad ne mogu koristiti političke snage.

Nikad se ne petljajte u politiku, niti se mešajte u državne stvari. Istinski se kultivišite i postanite dobri. Održavajte Dafu čistim, nepromenjenim i neuništivim kao dijamant, i on će tako postojati večno.

Li Hondži

7. septembar, 1996

Dalje razumevanje

Pitanje Buda-prirode i demonske prirode vam nisam jasnije mogao objasniti. Testovi kroz koje treba da prođete, zapravo imaju za cilj da uklone vašu demonsku prirodu. Bez obzira na to, vi s vremena na vreme koristite razna opravdanja, ili samu Dafu, da je sakrijete, i ne uspevate da popravite svoj šinšing, propuštajući prilike iznova i iznova.

Da li shvataš da ću ja, dok god budeš kultivator, u bilo kojoj sredini, pod bilo kojim okolnostima, upotrebljavati svaku nevolju ili neprijatne stvari na koje nailaziš – čak i ako uključuju rad za Dafu, bez obzira koliko to smatraš dobrim i svetim – da eliminišem tvoje vezanosti i razotkrijem tvoju demonsku prirodu da bi se mogla ukloniti, jer najvažniji je tvoj napredak.

Ako možeš da uspeš da se unaprediš na ovaj način, ono što onda činiš, čista srca, biće najbolje i najsvetije.

Li Hondži

9. septembar, 1996

Opominjući savet

Prošle su četiri godine otkad sam počeo da predajem Dafu. Šinšing nekih učenika i nivo njihovog domena sporo napreduju; u svom razumevanju mene i Dafe oni ostaju u perceptualnoj fazi, stalno bivajući mi zahvalni za promene u njihovim telima i manifestaciju natprirodnih moći – to je način razmišljanja običnih ljudi. Ako ne želiš da promeniš svoje ljudsko stanje i racionalno se uzdigneš do pravog razumevanja Dafe, propustićeš priliku. Ako ne promeniš ljudsku logiku koju si ti, kao običan čovek, formirao duboko u svojim kostima tokom hiljada godina, ti nećeš moći da se otmeš ovoj površinskoj ljudskoj ljušturi i dostigneš Ispunjenje. Ne možeš se večito oslanjati na mene da ću ti eliminisati karmu, dok propuštaš da istinski napreduješ u razumevanju Fa, uzdižući se iznad ljudskih shvatanja i predstava. Tvoj način razmišljanja, tvoje razumevanje, i tvoje uvažavanje mene i Dafe su proizvod običnog ljudskog mišljenja. Ali ono čemu te ja učim, zapravo je kako se otići izvan običnih ljudi, u racionalno, istinsko razumevanje Dafe!

U kultivaciji, ti sam ne činiš pravi, solidan napredak, koji bi rezultovao velikim, fundamentalnim promenama u tebi. Umesto toga, ti se oslanjaš na moju moć i koristiš moćne spoljne faktore. Ovo nikad neće moći da transformiše tvoju ljudsku prirodu u Buda-prirodu. Kad svako od vas bude mogao da razume Fa iz dubina sopstvenog uma, to će zbilja biti manifestacija Fa, čija moć nema granica – ponovno pojavljivanje Buda Fa u ljudskom svetu!

Li Hondži

10. septembar, 1996

Dafa se nikako ne može plagirati

Moji učenici! Stalno ponavljam da je saopštiti Dafu ljudskim bićima najveća milost prema njima. Ovo je nešto bez presedana u milijardama godina! Ipak, neki ljudi jednostavno ne shvataju da treba da ga cene. Ima i drugih koji bi čak izmenili Fa ili vežbe, da bi učinili da njima pripadaju, njihovoj etničkoj grupi, ili narodu. Razmislite! Vi ga smatrate dobrim zbog lične koristi za koju ste vezani, ili koristi za vaš narod, i slično – ovo je način razmišljanja običnog čoveka. To bi bilo u redu kad biste se vi bavili stvarima običnog ljudskog društva, ali ovo nije nešto od običnih ljudi! Fa se ne predaje radi vašeg naroda! Ovo je Dafa univerzuma, fundamentalni Buda Fa! Dat je ljudskim bićima da bi ih spasao. A vi ipak menjate Fa ovako velik...? Izmeniti samo trunku, već je kolosalan greh. Pazite da vam se nikad ne desi da samo zbog svojih vezanosti za obično ljudsko društvo izazovete zle misli! Ovo je izuzetno opasno!

Jeste li znali da su poslednjih godina neki učenici iznenada umrli? Neki od njih su umrli upravo zato što su radili ovakve stvari. Nemojte misliti da bi vam vaš Učitelj nešto mogao učiniti. Treba da znate da na različitim nivoima postoje brojni bogovi, zaštitnici Fa, čija je dužnost da štite Fa. Osim toga, ni demoni vas neće poštedeti! Karmi koju duguješ iz prethodnih života izmakao si tako što se kultivišeš u čestitom Fa. Jednom kad spadneš na nivo običnih ljudi, niko te neće štititi, pa će ti i demoni oduzeti život. Čak je uzalud tražiti zaštitu od Buda, Taoa i Bogova, jer oni neće zaštiti nekog ko podriva Fa. Šta više, i tvoja karma će ti biti vraćena na telo.

Teško je kultivisati se, a ipak je veoma lako pasti. Kad osoba padne na ispitu, ili kad ne može da razreši jaku ljudsku vezanost, mogla bi se preobratiti, ili otići na suprotnu stranu. Previše je lekcija u istoriji. Tek kad padne, osoba će početi da žali, ali tada će biti prekasno.

Li Hondži

22. septembar, 1996 u Bangkoku

Šta je prosvetljenje?

Prosvetljenje se takođe naziva Buđenjem mudrosti. U našem Dafi, to se zove Otključavanje gonga - što znači da je osoba kultivacijom dostigla Ispunjenje, okončala ceo proces kultivacije, i da treba da ode u nebeski raj. 

U kom stanju je osoba, pošto je dostigla Prosvetljenje? Onaj ko je uspeo u odgajanju Bude, postaće Buda; onaj ko je uspeo u odgajanju Bodisatve, postaće Bodisatva; onaj ko je uspeo u odgajanju Arhata postaće Arhat; onaj ko kultiviše Taoa, postaće Tao; a onaj ko je uspeo u odgajanju Boga, postaće Bog. Kako neke prosvetljene osobe, nakon dostizanja Ispunjenja, i dalje imaju nešto da obave u društvu svakodnevnih ljudi, ili neke želje da ostvare, one će neko vreme morati da žive među svakodnevnim ljudima. Ali njima je teško da tako žive među svakodnevnim ljudima. Pošto po domenu misli daleko drugačiji od svakodnevnih ljudi, oni jasno mogu da detektuju sve loše misli u ljudskom umu, uključujući njihove snažne vezanosti, sebičnost, prljavštinu, i spletkarenje protiv drugih. Isto tako, oni istovremeno mogu da detektuju najmanje mentalne aktivnosti hiljada ljudi. Osim toga, karma i virusi su svuda u društvu svakodnevnih ljudi; ima i mnogih drugih loših stvari koje lebde u vazduhu, nepoznatih ljudskim bićima. Sve ovo, oni jasno mogu da vide. U sadašnjem ljudskom društvu iz Poslednje pustoši, karma je enormna. Dišući, ljudi udišu velike količine karme, virusa i otrovnih gasova. Njima je i te kako teško da borave u ovom običnom svetu ljudi.

I kakvi su oni? Ovo je nešto što oni učenici koji su vezani za ovu stvar pokušavaju da prokljuve. Ne pokušavajte da prokljuvite da li ova osoba izgleda prosvetljeno, ili ona osoba izgleda kao neko ko je dostigao Ispunjenje. Vi treba da se posvetite marljivoj i istinskoj kultivaciji, i što pre dostignete Ispunjenje. Zašto gledati druge? Zapravo, ti ljudi koji su se prosvetlili, često su to oni učenici koji se ne ističu, već se tiho i istinski kultivišu. Oni su različitih starosnih doba i naizgled se ne razlikuju od svakodnevnih ljudi. Velika je verovatnoća da oni neće privlačiti puno pažnje. Iako imaju sve božanske moći i sposobnost transformacije, oni nalaze da ljudska bića zapravo izgledaju kao sićušna, niska bića koja ne zaslužuju da im se pokažu ove stvari. Osim toga, kad bi videla ove stvari, ljudska bića bi razvila razna sitna ljudska shvatanja i misli, tretirajući ih ljudskom vezanošću oduševljenjem; prosvetljene osobe ovo ne mogu da podnesu. Svakodnevnim ljudima je teško da shvate gde leži pravi značaj unutrašnjeg značenja božanskih moći Buda Fa.

Trenutno, neki učenici koji se zanimaju za previše stvari koje nemaju veze sa marljivom kultivacijom, svuda tragaju za ljudima koji su se prosvetlili, i slično. Razmislite: prosvetljene osobe su već Bude, i poseduju sve što Bude treba da imaju. Kako tek tako mogu dopustiti ljudima da znaju za njih? Kako ljudi smeju znati za Bude? Kad svuda tragaš za njima, tvoje vezanosti - takmičarski duh, radoznalost, želje za hvalisanjem i uplitanjem - u kombinaciji s vezanošću težnjom, istovremeno ometaju mirnu kultivaciju učenika. Znate li šta oni osećaju prema nama? Svaki nameran ljudski čin ili misao proizvode im neprijatnost!

Kako su neki učenici došli iz jako visokih dimenzija da bi dobili Fa, oni će vrlo brzo postati Prosvetljeni. Vreme od dve godine potrebno za kultivaciju, koje sam pominjao, odnosilo se na ove učenike. Ali svi naši praktikanti Dafe zaista brzo napreduju u istinskoj kultivaciji. Mnogi od njih će uskoro postati Prosvetljeni, što je za kultivatore ranije bilo nezamislivo. Nadam se da će svi zadržati miran um i napredovati neprekidno, sa postojanošću. Kako ko dostigne Ispunjenje, ja ću ga prihvatiti i odvesti u raj.

Li Hondži

26. septembar, 1996

Prepravljanje ljudske vrste

Realnost znana ljudskim bićima je iluzija koju proizvodi njihovo neuko viđenje istorijskog razvoja, i stvaraju empirijske nauke. To nije prava manifestacija velike stvarnosti unutar univerzuma. Šta više, istinska stvarnost će jamačno doneti novu nauku i nova shvatanja. Zakoni i principi univerzuma će se ponovo pojaviti u ljudskom svetu.

Ljudska sebičnost, pohlepa, glupost i neznanje su isprepletani s dobrotom usađenom u ljudsku prirodu, a ljudi u neznanju stvaraju sve što će morati da snose; ovo trenutno proždire društvo. Brojni društveni problemi raznih vrsta izranjaju u svetu, a krize vrebaju svuda. Ipak, ljudi ne umeju da pronađu uzroke unutar sopstvene prirode. Nakon moralne degeneracije, ljudi nisu u stanju da vide da užasno ljudsko srce predstavlja otrovni koren društvenih problema, pa uvek budalasto pokušavaju da pronađu izlaz u društvenoj pojavi. Kao rezultat, ljudska bića nikad ne shvataju da ih upravo svi ti takozvani “izlazi”, koje sebi stvaraju, zapravo sputavaju. Na taj način biva sve manje izlaza, a novi problemi koji slede su još gori. Tako, uz puno teškoća, ljudi ponovo pronalaze malen prostor i primenjuju nove mere, na taj način još jednom zatvarajući preostali deo prostora. Kako se ovo vremenom ponavlja, više ne preostaje prostora i više ne mogu pronaći izlaz, niti mogu sagledati istinu izvan obuhvaćenog prostora. Ljudska bića počinju da pate usled svega što su stvorila za sebe. Ovo je konačan način na koji univerzum eliminiše živote.

Gospodar Buda, čija je milost nepojmljivo velika, ljudskim bićima ostavlja Buda Fa. Univerzum daje ljudima još jednu priliku, još jednom dopuštajući da moćni Buda Fa otkrije pravu stvarnost univerzuma ljudskom svetu, spere svu prljavštinu i neznanje, i upotrebi ljudski jezik da povrati svoj sjaj i raskoš. Neka to cenite! Buda Fa je tačno pred vama!

Li Hondži

28. septembar, 1996

Degeneracija

Loše ponašanje sveštenstva u potpunosti krši zavete čistoći kojima su se obavezali, čini da ono što su im bogovi poverili ne vredi ni pare, i zapanjuje kako čovečanstvo, tako i bogove. Ljudi dobra srca smatrali su ih jedinim ljudima na koje se mogu osloniti radi spasenja. Razočarenje je proizvelo da ljudi sve manje veruju u religiju, dok na kraju nisu potpuno izgubili veru u Boga, stoga čineći sve vrste rđavih dela bez ikakvih zapreka. Ovo se razvilo do stepena da su se danas ljudi u potpunosti pretvorili u izopačene ljude koji ispoljavaju demonski bes, a usled ovog su svi bogovi do kraja izgubili veru u ljude. Ovo je jedan od glavnih razloga zašto bogovi više ne vode računa o ljudskim bićima.

Li Hondži

10. oktobar, 1996

Bez propusta u Buda-prirodi

Predajući Fa, puno puta sam pomenuo da je pojava svetih spisa u Šakjamunijevom Budizmu i u Periodu završetka Darme nastala uglavnom usled toga što su neki ljudi dodavali u Darmu svoje sopstvene reči i shvatanja – ovo je najveća lekcija u istoriji. Bez obzira na ovo, neki učenici naprosto odbijaju da napuste svoje vezanosti običnih ljudi. Iskorišćeni od strane demonske prirode, pomoću vezanosti za želju za pokazivanjem sopstvene elokvencije i književnog talenta, oni nesvesno podrivaju Buda Fa.

Nedavno, neki ljudi su počeli da nazivaju “izbacivanjem prljave vode” kad učenici, nakon produbljivanja svog razumevanja u kultivaciji, razmenjujući iskustva pričaju o nekadašnjim nedostacima. Ovo potpuno menja sadržaj prakse kultivacije. Kultivacija je svetinja, i nije nešto poput samo-ispitivanja, ili pokajanja, svakodnevne osobe. Učenici! Ne treba tek tako uzimati termine koje svi koriste i pominju. Nije li ovo dodavanje nečeg ljudskog Dafi? Prošle godine, kad je pekinški asistentski centar izašao sa četiri fraze, posebno zbog ovog sam napisao članak “Ispravka”. To treba ozbiljno shvatiti. Naravno, u opticaju ima i drugih neprikladnih izraza. Treba da razmislite: ako se danas doda jedna reč, a sutra druga, kad prođe vreme naredna generacija praktikanata neće moći da odredi čije su to reči, i postepeno će se Dafa promeniti. 

Mora vam biti jasno da oblik kultivacije koji vam ostavljam nikad ne može biti promenjen. Ne činite ništa što ja ne činim, i ne koristite ništa što ja ne koristim. U kultivaciji treba da govorite stvari onako kako ih ja govorim. Pazite! Nenamerno menjanje Buda Fa svejedno je njegovo podrivanje!

Takođe želim da vam kažem da je vaša priroda, u prošlosti, zapravo počivala na samoljublju i sebičnosti. Od sada, da biste stekli ispravno Prosvetljenje nesebičnosti i altruizma, šta god radili, najpre morate misliti na druge. Znači, od sada, šta god radili, ili šta god pričali, morate misliti na druge – pa čak i na buduće generacije – kao i na večitu stabilnost Dafe.

Li Hondži

13. februar, 1997

Razboritost

Vreme je da iznesemo nekoliko primedbi na sadašnje metode rada koje koordinatori asistentskih centara u različitim oblastima koriste. Ispravno je ispoštovati zahteve Istraživačkog društva, ali treba da pazite na način kako to činite. Često kažem da ako je tuđa dobrobit sve što jedna osoba želi, i ako u ovome nema ni najmanje ličnog motiva ili ličnog shvatanja, ono što izgovori će slušaoce dovesti do suza. Ja ne samo da vas učim Dafu, već vam istovremeno ostavljam sopstveni način ponašanja. Dok radite, ton vašeg glasa, vaša dobrodušnost, i vaše rezonovanje mogu da promene srce čoveka, dok komande to ne bi mogle! Ako drugi nisu ubeđeni duboko u sebi, već se samo površno povinuju, oni će se i dalje vladati prema svojoj volji onda kad u blizini nema nikog da ih vidi. 

Svaki rad u Dafi ima za cilj da ljudi dobiju Fa i da učenici napreduju. Svaki osim ova dva cilja je besmislen. Stoga, sve aktivnosti treba organizovati u skladu sa lokalnim uslovima i situacijama učenika, umesto biti isključiv. Čak i učenje Dafe je dobrovoljno, a da ne pominjem organizovanje aktivnosti! Zapravo, odgovorna osoba u centru je pre svega predvodnik u učenju Fa. Ako osoba sama ne uči Fa, ona neće dobro obavljati svoj posao. Konferencije za razmenu iskustava koje organizuju asistentski centri u različitim oblastima nikad ne treba pretvarati u samo-kritizerske konferencije. Takve uzvišene Fa-konferencije za razmenu iskustava u kultivaciji Dafe nikad ne bi trebalo pretvarati u konferencije za razotkrivanje tamne strane društva, a još manje bi trebalo terati učenike da otkrivaju nedostatke koje su imali i greške koje su napravili dok su bili svakodnevni ljudi; to bi imalo ozbiljan, negativan učinak, i narušilo bi ugled Dafe. Treba da budete načisto s onim što treba da radite, i onim šta ne treba da radite. Ovo je uzvišena praksa kultivacije. Konferencije za razmenu iskustava su namenjene napretku učenika i promociji Dafe, a ne objavljivanju koliko su naši učenici nekad bili loši. One služe za priču o praksi kultivacije Dafe, a ne za takozvano “iznošenje prljave vode”! Posao koji obavljaš za Dafu nije nebitan za tvoju kultivaciju. Faktori koji treba da unaprede tvoj šinšing pojavljuju se svuda u tvom radu. Ti treba ne samo da obaviš svoj posao, već i da dostigneš Ispunjenje. Znam da nekolicina vas retko čita knjige i uči Fa, kao i da ne preispituje sebe u skladu sa nekoliko članaka koje sam za vas napisao, a koje nazivate svetim pismom. Šta je “sveto pismo”? To su naprosto članci koje često treba čitati. Čitate li ih? Ako više budete učili Fa, nećete loše izvršavati svoja zaduženja. Ja vam ukazujem na vaše nedostatke da bih omogućio da se Dafa razvija na zdraviji način, s manje problema. Zapravo, Dafa takođe obogaćuje vaš sagledavanje i proizvodi elitu Dafe.

Li Hondži

13. juni, 1997 u Hong Kongu 

Večito imajte na umu

Dafa udruženje: 

Predlažem da svaki učenik odmah, na licu mesta, uništi sve ono što ja nisam javno objavio, a što je u opticaju bez dozvole, poput: mojih govora iz Čengdea; stvari o natprirodnim moćima o kojima je raspravljao praktikant iz Pekinga; govora koordinatora asistentskog centra u Dalijanu; pećinske priče koordinatora asistentskog centra Guidžua i drugih govora; da ne pominjem govore zaduženih lica u različitim oblastima; onog što su učenici rekli nakon što su me videli; govora zaduženih osoba Istraživačkog Društva Dafe, i tako dalje, plus tekstova, audio snimak, video traka itd, koji su bez dozvole transkribovani iz mojih govora. Sve ovo mora biti na licu mesta uništeno, i ne može se zadržati bez obzira koji je razlog. Šta znači “zaštititi” Dafu? Ovo je najkorenitija zaštita Dafe, i ispit vaše sposobnosti da sledite ono što vam kažem, i toga da li ste zaista moji učenici! Još jednom vam svima moram reći da je Darma koju je predavao Buda Šakjamuni sabotirana na ovakav način. Ovo je lekcija istorije. Od sad na dalje, niko ne treba da snima tonske ili video zapise govora bilo koje zadužene osobe iz različitih oblasti, ili bilo kog učenika; još manje se smeju uređivati kao tekstovi i deliti naokolo da bi ih ljudi čitali. Ovo nije problem nijedne određene osobe, niti je kritika bilo koje konkretne osobe ovde - ovo je ispravljanje Dafe. Imajte na umu, osim konferencija za razmenu iskustava učenika Dafe, za učenje Fa i aktivnosti koje organizuju glavni asistentski centri s odobrenjem Istraživačkog društva, sve što ne pripada Dafi, a stavlja se u opticaj, podriva Dafu.

Li Hondži

18. juni, 1997

Težak udarac

Da bi kultivacija pogodovala što većem broju ljudi, Dafa trenutno zauzima pretežno oblik kultivacije društva svakodnevnih ljudi; praktikanti se oblikuju na svojim radnim mestima i u drugim sredinama svakodnevnih ljudi. Samo monasi i monahinje moraju da lutaju. Ipak, neki ljudi sada putuju širom zemlje i nazivaju sebe učenicima Dafe. Oni bez razloga žive u domovima učenika Dafe, jedu, piju, uzimaju i traže stvari. Varajući i pretvarajući se, oni iskorišćavaju Dafu zloupotrebljavanjem dobrodušne prirode učenika. Ali zašto naši učenici nisu u stanju da ih razlikuju? Izvoditi kultivaciju je kultivisati sebe. Razmislite: zašto se ti ljudi na miru ne kultivišu kod svoje kuće? Sredina poteškoća može pomoći čoveku da se bolje kultiviše. Zašto se ti ljudi oglušuju o moje reči i putuju svuda po zemlji? Zašto ti ljudi jedu, uzimaju i traže stvari od učenika, a ipak ih pozivaju da napuste sopstvene vezanosti? Je li ovo ono čemu sam ih učio? Još gore - neki ostaju u kućama učenika po nekoliko uzastopnih meseci. Nije li ovo flagrantno ometanje i narušavanje kultivacije učenika? Mislim da ovi ljudi u potpunosti treba da nadoknade sve ono što su, na prevaru, pojeli i popili. Dafa neće dopustiti da bude drugačije. Ako se ovako nešto bude ponovilo u budućnosti, takvu osobu tretirajte kao običnog prevaranta i prijavite je policiji, jer ona apsolutno nije naš učenik.

Takođe, u nekim oblastima, ljudi su bez dopuštenja organizovali takozvane “grupe za Fa-propovedi”, ponašajući se uobraženo među učenicima, svuda podvaljujući ljudima. Ima i ljudi koji pozivaju pojedince da govore, na taj način podrivajući i ometajući kultivaciju učenika. Na površini, ti ljudi izgledaju kao da šire Fa, ali u stvarnosti oni promovišu sebe. Kultivaciju učenika sistematski priređuju moji Fašeni. Samo se radi o tome da neki učenici ovo ne znaju, ili ostaju nesvesni ovog. Pa zar ovi ljudi ne proizvode smetnje? Onima koji su upravo počeli da uče Fa, posebno je teško da naprave jasnu razliku. Ima i ljudi koji drže tzv. “govore” na konferencijama gde prisustvuju hiljade. Sve ono što oni kažu je o njima samima. Oni čak definišu neke rečenice Dafe, ili tumače Dafu, dok im tela na učenike emituju crnu karmu i supstance vezanosti. U Džuan Falunu sam jasno rekao da je ovo zabranjeno. Zašto ne mislite o tome? Ovo posebno važi za one koji su zaduženi za goste i pozivaju ljude na te događaje, jer možda ste naneli nenadoknadivu štetu praktikantima Dafe i više niste podobni da vodite naše učenike Dafe. Ako me ne slušate i ne sledite zahteve Dafe, kako možete biti moji učenici? Nije li ovo protiv Dafe? Ako ovo nije čin protiv Dafe, šta je onda? Moji učenici, ne treba uvek da budete nesvesni postojanja ovih stvari, sve dok ja na njih ne ukažem. Zapravo, sve je uključeno u Fa. Zašto ne čitati knjige više? Predlažem da se svako usredsredi na to da deset puta pročita moju knjigu Bitno za dalje napredovanje, koju vi nazivate svetim pismom. Kad vam um nije miran, učenje Fa nema efekta. Treba da učite mirnog uma.

U nekoliko oblasti imamo zadužene osobe koje ne čitaju knjige, niti uče Fa. Šta više, oni tvrde da imaju glavobolju svaki put kad čitaju Fa. Nije li očigledno da ih demoni ometaju, a da oni ne žele da se otmu njihovoj kontroli? Ovo je u stanju da vidi čak i nov učenik. Kako ovakvi ljudi mogu biti zadužene osobe? Mislim da je za ovakve bolje da dobrovoljno postanu obični učenici i da se zaista neko vreme kultivišu u miru - ovo je dobro i za Dafu, i za njih. Postoji i neko ko je moje pismo kritike shvatio u kontra smislu. Ona je napravila kopije i razaslala ih da se pohvali, ne shvatajući svoju grešku. Tvrdila je “Učitelj mi je čak i pisao.” Takođe, da bi naveli učenike da slede njihove komande, neki ljudi u svojim govorima često koriste reči kao: “U ime učitelja Lija, ja...”, i tako dalje. Mene niko ne može zastupati. Kako bi vaše reči mogle postati moje reči? Moje reči su Fa. Mogu li vaše reči biti Fa? Moji učenici! Predlažem da najpre, na neko vreme, postanete obični učenici, pa da nastavite svoj posao kad postanete razboriti. Bez obzira koliko je posla jedna zadužena osoba učinila među običnim ljudima, ona radi za Dafu svojom slobodnom voljom. Uspeh njenog rada je samo manifestacija među običnim ljudima. Ono što ljudima omogućava da dobiju Fa, i da ga šire, je moćna snaga samog Dafe i specifični aranžmani koje su napravili moji Fašeni. Da moji Fašeni ne rade ove stvari, teško bi se mogla obezbediti čak i zaštita ljudi sa zaduženjima, a kamo li da se Fa nadaleko širi. Zato nemojte stalno previsoko misliti o sebi. U Dafi nema slave, lične koristi, niti zvaničnih titula, već postoji samo praksa kultivacije.

Li Hondži

18. juni, 1997

Još jedan komentar na kriterijum za procenu

U zadnje vreme ima puno novih učenika koji još nisu stekli dublje razumevanje zahteva Dafe. Posebno ima i oblasti u kojima su nova i zadužena lica nova, takođe. Zato je potrebno da unutar veoma kratkog vremena steknete duboko razumevanje Fa, tako da vaše sveopšte vladanje i držanje budu u skladu s Dafom. Istovremeno, generalni asistentski centri u različitim oblastima treba da budu pažljivi pri izboru ljudi. Što pre treba zameniti one koji učenike dovode u zabludu, a one koji uče Dafu treba izabrati da imaju zaduženja.

Nedavno su neki asistentski centri zatražili od onih za koje je rečeno da imaju Treće oko otvoreno da ispitaju kultivaciju učenika. Sve što su ti ljudi videli zapravo je lažno i iluzorno. Odavno sam rekao da je kriterijum za ocenjivanje praktikanata isključivo njihov šinšing, i nekom ko nije stekao Prosvetljenje, ili dostigao Ispunjenje, nikad neću dopustiti da jasno sagleda pravo stanje kultivacije mojih učenika. Ono što je vidljivo onima koji su u stanju da vide su samo manifestacije koje im se prikazuju na njihovim konkretnim niskim nivoima, i oni nisu u stanju da vide stvari na višim nivoima. Ako neko od zaduženih lica koristi ovakvu osobu za pregled drugih učenika, ona će razviti vezanost za hvalisavost. Osim toga, njena demonska priroda će proizvesti smetnje i štetu, pa će ono što ona vidi biti transformisano njenim mentalnim aktivnostima. U startu je bilo pogrešno pregledati praktikante Dafe. Zadužena osoba koja je od nje zatražila da pregleda učenike takođe nije sledila moje reči. Zašto ne slušate reči svog Učitelja: “Jedini kriterijum za ocenu kultivacije učenika je njegov šinšing”? Zar ne znate da sve dimenzije postoje istovremeno, na istom mestu? Postoji verovatnoća da se s ljudskim telima preklapati živa bića iz drugih dimenzija, a ona veoma liče na zaposedajuće duhove (futi). Ipak ona postoje u različitim dimenzijama i nemaju nikakve veze s ljudima. Jesu li oni za koje se kaže da im je Treće oko otvoreno u stanju da shvate ove kompleksne situacije?

Takođe, neki ljudi samovoljno tvrde da je ovaj ili onaj opsednut. Moram vam reći da problem leži u samima onima koji daju ovakve izjave.

Dimenzije ovog univerzuma su izuzetno kompleksne. Ono što sam rekao je iscrpelo sve što se može iskazati jezikom ljudi. Mnoge situacije prevazilaze opis jezikom ljudi. Čak i učenik koji je dostigao Ispunjenje, može jasno da vidi samo ono u šta se prosvetlio u njegovom Statusu dostignuća, a da ne pominjem nekog ko se i dalje kultiviše.

Li Hondži

18. juni, 1997

Konačan zaključak

  Praktikanti Dafe, morate imati na umu da je u budućnosti svako ponašanje poput deljenja Dafe na ogranke, škole, sekte, ili vere, od strane bilo koga, bilo kada, bilo gde i bilo kojim povodom, podrivanje Fa. Nikad ne treba da radite ono što vam ja ne dopuštam. Potreba za hvalisanjem, plus vezanost ushićenjem, se najčešće eksploatišu  od strane demonskog dela vašeg uma. Ono u šta ste se prosvetlili u Dafi je samo malen deo Fa principa na određenom nivou, unutar bezgraničnih principa Fa. Nikad ne smeš definisati Fa, ili neki njegov deo – čak ni jednu jedinu njegovu rečenicu. Ako to javno učiniš, u času kad izgovoriš, to će proizvesti grešnu karmu. U ozbiljnim slučajevima, greh može biti velik kao planina, ili nebo – kako se onda možeš kultivisati? Ako neko promeni Dafu i stvori drugi sistem, njegov će greh biti toliki da će biti bezgraničan. Kad život otplaćuje tu lošu karmu, bol koji nastaje od eliminisanja sloj po sloj biće večan i beskrajan.

Dafa može da ispravi univerzum, pa svakako ima Fa moć da potisne zlo, ukloni nered, harmonizuje sve, i ostane nepobediv. Zapravo, po ovom pitanju bilo je puno pouka. Za stvari koje narušavaju Fa pobrinuće se Bogovi koji štite Fa. Kad sva svesna bića cene Dafu, ona cene sopstvene živote i imaju milosti prema svim svesnim bićima. Dafa je nepromenljiv i ne može se uzdrmati. Živeće večno i uvek će postojati na svetu. Nebo i zemlja će zauvek ostati stabilni.

Li Hondži

1. juli, 1997

Dijalog s vremenom

Učitelj: Koje probleme još uvek nalaziš kod mojih učenika?

Božansko biće: Tvoji učenici se mogu podeliti na dve grupe.

Učitelj: Koje su te dve grupe?

Božansko biće: Jedna grupa u stanju je da bespoštedno napreduje u Fa, sledeći tvoje zahteve. Ova grupa je prilično dobra. Druga grupa je vezana za ljudske stvari, nevoljna je da ih pusti, i nije u stanju da odlučno napreduje.

Učitelj: Da, vidim to.

Božansko biće: Ti im daješ jedan period da shvate Fa, pa neki ljudi dolaze sa raznim namerama. Nakon učenja Fa, većina njih je u stanju da promeni svoj početni cilj učenja Fa.

Učitelj: Neki od njih se još nisu promenili.

Božansko biće: A ipak je prošlo previše vremena.

Učitelj: Da!

Božansko biće: Po mom mišljenju, nema potrebe da se čekaju oni koji ne mogu da postanu bogovi. Zapravo, oni mogu biti samo ljudi.

Učitelj: (govoreći sebi) U ljudskom svetu, oni su zaista potpuno izgubljeni. Možda će morati da završe ovako. Bojim se da na kraju neće biti podobni ni da budu ljudi!

Božansko biće: Zapravo, nije loše postati čovek u novom svetu. U poređenju sa onim nebrojenim bićima sa visokih nivoa u univerzumu, koje istorija eliminiše, oni su neuporedivo srećni.

Učitelj: I dalje želim da sačekam neko vreme, da vidim kakvi će biti kad mikroskopskija materija koja kvari ljudsku vrstu bude očišćena, pa da onda donesem odluku. Na kraju krajeva, oni jesu došli da bi dobili Fa.

Božansko biće: Što se tiče ove sadašnje grupe ljudi, neki su došli da uče Fa jer nisu mogli pronaći svoj cilj u životu. Oni su vezani za te predstave, koje su nevoljni da promene.

Učitelj: Među novim praktikantima ima još takvih ljudi.

Božansko biće: Neki od njih su došli tražeći aspekat Fa koji smatraju dobrim, ali su nesposobni da napuste aspekt koji ih sprečava da steknu potpuno razumevanje Fa.

Učitelj: Ovakvih ljudi ima i među učenicima-veteranima. A najočitiji dokaz je to što sebe stalno porede sa ljudima i sa sopstvenom prošlošću, ali ne uspevaju da ispitaju sebe naspram zahteva Fa na različitim nivoima.

Božansko biće: Ovi problemi su već postali veoma ozbiljni. Bilo bi dobro kad bi u sebi mogli da potraže stvari koje su bili u stanju pronaći u drugima.

Učitelj: Vreme im je da postanu razboriti, da bi se njihova sredina pretvorila u sredinu za istinsku kultivaciju, pa će tako biti u stanju da postanu pravi bogovi.

Li Hondži

3. juli, 1997

Objašnjavanje Fa

U vezi popravljanja šinšinga, dugo su svesna bića u Dafi, posebno praktikanti, imali pogrešno shvatanje Fa na različitim nivoima. Kad naiđe poteškoća, vi je ne sagledavate onom stranom koja je vaša prvobitna priroda, već je u potpunosti sagledavate vašom ljudskom stranom. Zli demoni onda poentiraju na ovome i nanose beskrajne smetnje i štetu, ostavljajući učenike u dugotrajnim poteškoćama. Zapravo, ovo je posledica neadekvatnog razumevanja Fa vašom ljudskom stranom. Vi ljudski sputavate vašu božansku stranu; drugim rečima, vi sputavate delove koji su uspešno kultivisani i sprečavate ih da obavljaju Fa-ispravljanje. Kako nekultivisana strana može da kontroliše vaše glavne misli, ili stranu koja je već dobila Fa? Negujući zle demone u čoveku, vi im dopuštate da poentiraju na rupama u Fa. Kad naiđe poteškoća, ako ti, praktikant, zaista možeš da sačuvaš nepokolebljiv mir, tj. da budeš odlučan da ispuniš različite zahteve na različitim nivoima, ovo će ti biti dovoljno da prođeš test. Ako se to nastavlja u nedogled i ako ne postoje drugi problemi u tvom šinšingu i ponašanju, onda mora biti da zli demoni poentiraju na slabim tačkama nastalim usled tvog nedostatka kontrole. Na kraju krajeva, kultivator nije običan čovek. Pa zašto onda ona strana vas, koja je vaša originalna priroda, ne ispravlja Fa?

Dva su razloga zašto Učitelj do danas nije predavao ovaj Fa: jedan je to što je vaš problem vezan za ovo postao veoma naglašen; drugi je što ste stekli veoma duboko razumevanje Fa i nećete ga shvatiti na jednostavan način.

Takođe treba da vam bude jasno da “prirodno” ne postoji, i da “neizbežno” ima razloge koji leže u pozadini. Zapravo, to “prirodno” neodgovorno koriste svakodnevni ljudi da nađu opravdanja, onda kad nisu u stanju da objasne fenomene univerzuma, života i materije. Oni ne mogu da zamisle kakva je sama “priroda”. Pod uticajem ovakve vrste predubeđenja, vi mislite da su sve te poteškoće neizbežne i da je naprosto tako kako jeste, na taj način razvijajući pasivan, pesimistički stav. Znači da vaša ljudska strana mora ostati budna. Što je još važnije, vaša strana koja je dobila Fa mora biti načisto s ovim.

Pazite: ja vam ne tražim da išta činite s namerom. Ja samo pokušavam da vas navedem da shvatite principe Fa, tako da jasno razumete ovu stvari. Zapravo, Dafa ne treba da spasava isključivo ljudska bića – takođe se predaje svim bićima u različitim dimenzijama. Vaša prosvetljena, prvobitna, priroda će automatski znati šta da radi. Gajenje vaše ljudske strane vam omogućava da se prosvetlite i uzdignete u Fa. Dafa harmonizuje sva svesna bića, a sva svesna bića takođe harmonizuju Dafu. Ja vam izričem uzvišenost i svetost Fa da bih uklonio vašu konfuziju o Fa i pogrešno razumevanje Fa.

Li Hondži

5. juli, 1997

Oslobodite se ljudskih vezanosti i nastavite istinsku kultivaciju

Sa širenjem Dafe, sve više i više ljudi je u stanju da shvati Dafu. Zato moramo obratiti pažnju na jedno pitanje: u Dafu nemojte unositi ljudske koncepte kaste i hijerarhije. I veterani i novi učenici treba da paze na ovo. Svako ko dolazi da uči Fa - bez obzira koliko je učen, koliko mu je velik biznis, kakav mu je društveni položaj, koje posebne veštine ima, ili koje natprirodne moći poseduje – mora se istinski kultivisati. Praksa kultivacije je veličanstvena i uzvišena. Možete li da napustite određene ljudske predstave je važan test koji će biti teško proći, a ipak se mora proći. Nakon svega se, kao praktikant koji se istinski kultiviše, moraš osloboditi tih vezanosti, jer ako se ne oslobodiš tih predstava, nikad nećeš dostići Ispunjenje

Učenici veterani takođe treba da obrate pažnju na ovo pitanje. Kako više ljudi uči Fa, morate obratiti više pažnje na usmeravanje novih učenika na istinsku kultivaciju. Istovremeno, ni vi ne smete popuštati. Ako okolnosti to dopuste, možete povećati vreme učenja Fa i rada vežbi. Održavanje tradicije Dafe, podržavanje kultivacionih principa Dafe, i očuvanje prave kultivacije su dugoročni testovi za svakog učenika Dafe.

Li Hondži

31. juli, 1997

Idite srednjim putem

Kako bi učenici Dafe izbegli skretanja u svojoj kultivaciji, kad god nastane neki zajednički, ili neki ozbiljan problem, ja napišem članak da to na vreme ukažem, da praktikanti mogu da shvate i da bi Dafa trpela manje gubitaka. Ovo je zato što možemo li preuzeti pravi put ne zavisi samo od ispravne kultivacije praktikanata; to da li je sveukupna forma Dafe ispravna je takođe ključni faktor. Zato, kao vaš učitelj, ja ću često ispravljati skretanja koja se dešavaju.

Usled razlika u razumevanju učenika, neki učenici stalno idu iz jedne krajnosti u drugu. Uvek kad čitaju Fa koji sam napisao oni preduzimaju ekstremne radnje, na taj način proizvodeći nove probleme. Kad vam kažem da promenite svoja ljudska shvatanja, ne tražim vam da održavate ljudski način razumevanja Dafe. Ipak ne treba da budete ni iracionalni, ni ekscentrični. Želim da budete razboriti u razumevanju Dafe.

Li Hondži

3. avgust, 1997

Fa ispravlja ljudsko srce

Kako se povećava broj učenika koji izvode kultivaciju u Dafi, sve više i više ljudi želi da uči o Dafi. Ipak, neki od njih ne dolaze ovde da bi se kultivisali, već u Dafi žele da pronađu rešenja, jer su ustanovili da za ljudsko društvo nema izlaza; ovo vodi do nečistog sastava praktikanata kao celine. Istovremeno, ovo i s druge strane takođe pravi smetnje Dafi. Na primer, neki ljudi u Dafi nalaze inspiraciju, i lansiraju u društvu nešto poput građanskog pokreta. Ova vrsta plagijatorstva Fa, koja proističe iz Dafe, ali ne uspeva da potvrdi Dafu, iz druge perspektive radi protiv Dafe. Zapravo, nijedan pokret ne može doneti fundamentalnu promenu u ljudskom srcu. Niti fenomeni pokreta traju – kad prođe vreme, ljudi postanu ravnodušni. Posle toga nastaju nezdrave pojave, koje je još teže otkloniti. Dafa apsolutno ne može upasti u ovakvo stanje.

U ovom času, među svim dobrim građanima, i njihovim dobrim delima, koja se objavljuju u medijima poput radija, TV, novina, itd, mnoga su učinili od Dafa praktikanti, jer oni izvode kultivaciju u Dafi i popravljaju svoj šinšing. U novinskim izveštajima, međutim, tvrdi se da ti ljudi to rade zato što su uzori, ključne figure, itd, na taj način potpuno zanemarujući činjenicu da je njihovo ponašanje rezultat njihove Dafa kultivacije. Ovo ponajpre prouzrokuju sami praktikanti. Kultivacija je velika i veličanstvena stvar. Zašto novinarima otvoreno i dostojanstveno ne kažete da te stvari činite zato što se kultivišete u Dafi? Ako novinar ne želi da pominje Dafu, mi ne treba da budemo pokriće ni za jednu formu koja plagira Dafu i ne uspeva da je potvrdi. Svi mi pokušavamo da budemo dobri ljudi, i to je u interesu društva i čovečanstva. Zašto ne možemo da imamo doličnu, legitimnu sredinu? Učenici, treba da imate na umu da Dafa harmonizuje vas, i da vi takođe harmonizujete Dafu.

Li Hondži

17. avgust, 1997

Principi za učenike koji su monasi i monahinje

Nedavno je Dafa kultivaciju počeo da upražnjava jedan broj praktikanta koji su monasi i monahinje u religiji. Da bi sebi omogućili da napreduju što je brže moguće, oni treba da napuste loše inklinacije koje su savremene religije razvile tokom dugog vremenskog perioda. U vezi s tim, naši praktikanti Dafe koji vežbaju kultivaciju među svakodnevnim ljudima ne treba da ohrabruju te ljude da razvijaju ovakve stvari. Kultivacioni metod koji je Buda Šakjamuni ostavio monasima i monahinjama je bio veoma dobar. Ali savremeni monasi i monahinje su ga promenili zato što mnogi od njih nisu mogli da se oslobode svoje vezanosti za novac. Oni čak izmišljaju razloge koji bi ovo opravdali, poput renoviranja hramova, gradnje statua Bude, štampanja budističkih svetih spisa, pokrivanja troškova za održavanje hramova, i tako dalje. Ništa od ovog nije praksa kultivacije; to su radnje ispunjene namerom, koje nemaju nikakve veze sa stvarnom kultivacijom. Pomoću njih se apsolutno ne može dostići Ispunjenje.

Ako želite da se kultivišete u Dafi, morate se osloboditi vezanosti za novac i vlasništvo. U suprotnom, kako da ispunite standard za učenike Dafe? Pored toga, osim u posebnim situacijama, praktikantima koji su monasi ili monahinje nije dopušteno da putuju motornim vozilom, avionom ili brodom. Svi treba da putuju peške. Samo trpljenjem poteškoća se može otplatiti karma. Kad ste gladni, možete prositi milostinju u svoju zdelu (treba da prosite samo hranu, a nikad novac i stvari). Možete noćivati u domovima praktikanata Dafe u različitim mestima, ali ne zadugo. Prema sebi morate postaviti stroge zahteve! U suprotnom niste moji učenici! Kako učenici koji su monasi ili monahinje imaju različite okolnosti kultivacije od učenika koji se kultivišu kod kuće, društvo vas ne smatra svakodnevnim ljudima. Da bi uskoro dostigli Ispunjenje, učenici koji su monasi ili monahinje treba da se okale u ljudskom svetu. Nikad ne treba da se vezujete za konfor ili zadovoljstvo, niti treba da koristite ikakvo opravdanje da tražite ugled, ili dobitak. Ipak, još manje treba da tražite novac da bi ga slali kući. Ako niste u stanju da napustite zemaljske misli, nije trebalo da idete u monahe tj. monahinje. U stara vremena su zahtevi da se postane monah ili monahinja bili veoma strogi. Praktikanti Dafe koji su monasi ili monahinje, prema sebi treba da postave još strožije zahteve. Budući da si postao monah ili monahinja, zašto nisi u stanju da napustiš zemaljske misli?

Učenici! Što se tiče učenika koji se kultivišu kod kuće, oni će postepeno, iz korena, raskinuti svoje vezanosti za sekularni svet. Ali za učenike koji su monasi tj. monahinje, ovo je preduslov koji od početka moraju ispunjavati, kao i zahteve za postajanje monahom tj. monahinjom.

Li Hondži

16. oktobar, 1997

Sredina

Forma kultivacije koju ostavljam učenicima Dafe obezbeđuje da se učenici zaista mogu poboljšati. Na primer, od vas tražim da grupno radite vežbe u parku, da biste oformili sredinu. Ova sredina je najbolji način da se promeni površina jedne osobe. Uzvišeno vladanje koje su učenici uspostavili u ovoj sredini – što uključuje svaku reč i svako delo – može navesti ljude da prepoznaju sopstvene slabosti i identifikuju svoje nedostatke; može ih dotaći u srce, oplemeniti njihovo ponašanje, i omogućiti im da brže napreduju. Stoga, novi učenici, ili samouki učenici, treba da idu na vežbališta da tamo vežbaju. Trenutno u Kini postoji oko 40 miliona praktikanata koji dnevno učestvuju u grupnim vežbama na vežbalištima, i postoje desetine miliona učenika veterana koji ne odlaze često na vežbališta (za veterane je ovo normalno, jer proističe iz njihove kultivacije). Međutim, novi praktikanti nikad ne treba da ispuštaju ovu sredinu. Ovo je zato što su svi oni s kojima stupate u kontakt u društvu svakodnevni ljudi. Šta više, to su svakodnevni ljudi koji su podlegli rapidnom opadanju ljudskog morala. U ovoj velikoj kolotečini, ljudi jedino mogu da plove sa strujom.

Takođe je puno novih praktikanata Dafe koji tajno vežbaju kod kuće, stideći se da bi drugi mogli saznati. Razmislite: kakva je ovo misao? Običan strah je vezanost koju treba eliminisati kroz kultivaciju. A vi se ipak bojite da drugi ne otkriju da učite Dafu? Praksa kultivacije je veoma ozbiljna stvar. Kako da se odnosite prema sebi i Fa? Takođe ima i ljudi na liderskim pozicijama kojima je neprijatno da izađu da vežbaju. Ako ne možete prevazići ni ovakvo trivijalno osećanje, šta ćete moći da kultivišete? Zapravo, čak i ako odete vežbalište, tu možda nećete naići na ljude koji vas poznaju. U nekim preduzećima skoro svi rukovodeći kadrovi uče Dafu, ali niko ne zna da i drugi uče. Sredinu formirate vi, sami, i ona je takođe bitna ta vaše napredovanje. Ja često nalazim da ste u dobrom mentalnom stanju kad učite Fa ili radite vežbe, ali kad se sretnete sa svojim poslom ili drugim ljudima, postajete isti kao svakodnevni ljudi. Ponekad se čini da ste još gori od svakodnevnih ljudi. Kako ovo može biti ponašanje učenika Dafe?

Ja želim da vas tretiram kao svoje učenike, ali šta da radim ako vi sami ne želite da budete moji učenici? Svaka vezanost koju u svojoj kultivaciji treba da uklonite predstavlja jedan zid, koji tu stoji i blokira vaš put kultivacije. Ako niste u stanju da budete rešeni u vezi samog Fa, ne možete se kultivisati. Ne uzimajte suviše ozbiljno svoj položaj među svakodnevnim ljudima. Nemojte misliti da vas drugi neće razumeti ako učite Dafu. Razmislite: čak i tvrdnja ljudi da su evoluirali od majmuna može se visoko ceniti. Ipak, sa ovim velikim Dafom univerzuma, vi se stidite da mu date pravo mesto – ovo je prava bruka ljudskih bića.

Li Hondži

17. oktobar, 1997

Iščupati iz korena

Od nedavno, nekoliko nevaljalaca iz književnih, naučnih i čigong krugova, koji su se nadali da će steći slavu oponiranjem čigongu, konstantno pravi probleme, kao da je miran svet poslednja stvar koju bi želeli da vide. Neke novine, radio i TV stanice, u različitim delovima zemlje, direktno pribegavaju ovim propagandnim alatima da bi naudili našoj Dafi, veoma loše utičući na javnost. Ovo je namerno podrivanje Dafe i ne može se ignorisati. U ovim veoma posebnim okolnostima, praktikanti Dafe u Pekingu su usvojili poseban pristup da zamole ljude da prestanu da škode Dafi – u ovome zapravo nema ničeg lošeg. Ovo je učinjeno onda kad više nije bilo drugog načina (druge oblasti ne treba da oponašaju njihov pristup). Ali kad učenici dobrovoljno pristupaju tim neobaveštenim i neodgovornim medijskim agencijama i objašnjavaju im našu pravu situaciju, ovo ne treba smatrati pogrešnim.

Ono što bih hteo da vam kažem nije to da li je sam ovaj incident bio ispravan, ili pogrešan, već želim da istaknem da je ovaj događaj razotkrio neke ljude. Oni i dalje u osnovi nisu izmenili svoje ljudske predstave, oni i dalje sagledavaju probleme ljudskim načinom razmišljanja, u kom ljudska bića štite ljudska bića. Rekao sam da Dafa apsolutno ne treba da se upliće u politiku. Govoreći iz jedne drugačije perspektive, Dafa može naučiti ljudsko srce dobroti i može doneti stabilnost društvu. Ali morate biti načisto s tim da se Dafa nikako ne predaje u ovu svrhu, već zarad kultivacije.

Dafa je stvorio način postojanja za najniži nivo, čovečanstvo. Onda, među različitim vrstama ljudskog ponašanja unutar ljudskog oblika postojanja na ovom nivou - što uključuje kolektivno prezentiranje činjenica nekome, i tako dalje - nisu li ovo jedni od brojnih oblika postojanja koje Dafa daje čovečanstvu na najnižem nivou? Samo se radi o tome da kad ljudi čine stvari, dobro i zlo koegzistiraju. Zato postoje borbe i politika. Pod veoma posebnim okolnostima, međutim, praktikanti Dafe su preuzeli taj pristup od Fa sa najnižeg nivoa, i potpuno primenili svoju dobru stranu. Nije li to bio čin koji je harmonizovao Fa na nivou čovečanstva? Osim pod posebnim, krajnjim okolnostima, ovakvu vrstu pristupa ne treba usvajati.

Odavno sam primetio da nekoliko pojedinaca nema srce da štiti Dafu, već umesto toga namerava da štiti određene stvari u ljudskom društvu. Da si svakodnevna osoba, ja ne bih imao primedbi – svakako je dobro biti dobar čovek, koji štiti ljudsko društvo. Ali sada si kultivator. Fundamentalna stvar je to s kog stanovišta sagledavaš Dafu – ovo je takođe nešto na šta želim da vam ukažem. Za vreme vaše kultivacije, ja ću koristiti sva sredstva da razotkrijem sve vaše vezanosti i iščupam ih iz njihovih korena. 

Ne možete se stalno oslanjati na mene da vas povedem na viši nivo, dok se vi sami ne mrdate. Vi se pokrećete samo kad se Fa nedvosmisleno iskaže. Ako se ne predaje jasno, vi se ne pomerate, ili nazadujete. Ovakvo ponašanje, ja ne mogu priznati za kultivaciju. U ključnom času, kad vam zatražim da se otrgnete od ljudskosti, vi me ne sledite. Takve prilike se neće ponovo dogoditi. Kultivacija je ozbiljna stvar. Razdaljina postaje sve veća i veća. Izuzetno je opasno dodavati išta ljudsko praksi kultivacije. Zapravo, takođe je u redu naprosto biti dobar čovek. Ali morate biti načisto s tim da sami birate svoj put.

Tokom ovog događaja, primećeno je nekoliko pojedinaca, kako jurcaju naokolo među praktikantima, nanoseći štetu. Umesto da razmišljaju kako valja i blagonaklono predstave svoja gledišta asistentskim centrima, oni su širili glasine među praktikantima, sejali razdor, organizovali klike, i usvajali najgore ljudske metode. Šta više, neki ljudi su čak nerazumno pokušavali da oteraju učenike. Neki od učenika koje ste pokušali da oterate su se kultivisali mnogo puta bolje nego vi. Jeste li razmišljali o ovome? Zašto ste se poneli tako nerazumno, sa toliko besa? Zar vam to mentalno stanje nije moglo omogućiti da prepoznate te svoje jake vezanosti? Svima vam moram reći: Ovaj Fa je nezamislivo ogroman, i vi nikad u potpunosti nećete znati, niti razumeti, njegove zakonitosti i principe.

Ja ne ističem nijedan specifičan pristup; ja koristim različita sredstva da razotkrijem vaše duboko skrivene vezanosti i oslobodim vas njih.

Li Hondži

6. juli, 1998

Za koga postojite?

Ljudima je najteže da napuste sopstvene predstave. Neki ljudi ne mogu da se promene, čak i ako treba da se odreknu života radi lažnih principa. Ipak, same predstave se stiču postnatalno. Ljudi uvek veruju da su ove nepokolebljive ideje – ideje koje ih mogu navesti da bez predomišljanja plate bilo koju cenu – njihove sopstvene misli. Čak i kad vide istinu, oni je odbacuju. Zapravo, povrh urođene čistote i nevinosti čoveka, sve predstave se postanatalno stiču, i nisu čovekovo pravo ja. 

Ako ove stečene predstave postanu prejake, njihova uloga će se okrenuti, tako da će diktirati pravo mišljenje i ponašanje čoveka. U Tada čovek i dalje misli da su to njegove sopstvene ideje. Ovo je slučaj sa skoro svim savremenim ljudima.

U svom odnosu prema relevantnim, važnim stvarima, ako jedan život zaista može da pristupi stvarima bez ikakvih predumišljenih predstava, onda je ova osoba zaista sposobna da vlada sobom. Ovakva razboritost predstavlja mudrost, i različita je od onog što ljudi nazivaju “inteligencijom”. Ako osoba ne može da učini ovo, onda njom diktiraju stečene predstave, ili spoljne misli. Čak bi mogla posvetiti sav svoj život borbi za njih; ali kad ostari, ona čak neće znati šta je radila celog života. Mada u ovom životnom veku nije ništa postigla, pogonjena tim stečenim predstavama, ona je učinila nebrojene greške. Zato će u svom narednom životu morati da otplati karmu, u skladu sa sopstvenim rđavim delima.

Kad se čovek uznemiri, ono što upravlja njegovim mislima nije razum, već osećanja. Kad se njegovim različitim predstavama, poput njegove vere u nauku, religiju, ili ideologiju itd, suprotstavi istina Buda Fa, on takođe postaje uznemiren. Ovo prouzrokuje dominaciju zle strane ljudske prirode, na taj način čineći ga  još nerazumnijim; to je posledica bivanja pod kontrolom stečenih predstava. On na slepo donosi zaključke, ili komplikuje stvar. Usled ovog, čak i osoba sa predodređenošću može da izgubi predodređenu priliku, pretvarajući sopstvene postupke u večno, duboko kajanje.

Li Hondži

11. juli, 1998

Stopite se s Fa

U ovom trenutku sve više i više ljudi postaju učenici Dafe, i na snazi je trend u kom novopridošli  imaju bolje percepcijsko razumevanje. Bez prepreka koje nameće ultra-levičarsko mišljenje, koje je ranije postojalo u društvu, i bez potrebe za procesom da se prihvati konceptualno, tokom vreme grupnog učenja Fa oni nemaju potrebu da provode puno vremena u diskusijama. Zato bi, da bi se uzdigli što pre, trebalo da provode puno vremena učeći Fa. Što više sadrži tvoj um, promena je brža.

Jednom sam o tome pričao šta je dobar čovek, a šta loš čovek. Nije loš čovek onaj za kog se čini da je počinio loše delo, a dobar čovek onaj koji je uradio nešto dobro. Nekim ljudima, glava je puna loših misli – samo što ih oni ne pokazuju, ili ih, sa relativnim uspehom, prepredeno skrivaju; ipak ovo su zbilja loši ljudi. Neki ljudi, s druge strane, za početak nisu loši, ali povremeno čine pogrešne stvari; ovi ljudi nisu obavezno loši ljudi. Pa kako onda da razumemo dobre i loše ljude?

Čovek je kao boca - on je sve ono što sadrži u sebi. Sve što čovek vidi očima i čuje ušima su: nasilje, požuda, borba za moć u književnim delima, borba za profit u praktičnom svetu, obožavanje novca, druge manifestacije demonske prirode, i tako dalje. S glavom napunjenom ovim stvarima, ovakav čovek je zaista loš čovek, bez obzira kako se doima. Čovekovo ponašanje diktiraju njegove misli. S umom punim ovakvih stvari, šta je sve čovek u stanju da uradi? Samo zato što je svima, do nekog stepena, um manje ili više zagađen, ljudi ne mogu da prepoznaju problem koji je isplivao. Pogrešni društveni trendovi, koji se odražavaju u svakom aspektu društva, neprimetno menjaju ljude, trujući čovečanstvo, i stvarajući velik broj onih, kako to ljudi nazivaju, “anti-tradicionalnih”, “anti-dobrih” i “anti-moralnih” ljudskih bića s demonskom prirodom. Ovo je ono što je zaista zabrinjavajuće! Iako ekonomija društva napreduje, ona će u rukama ovih ljudi biti uništena, jer oni nemaju ljudski način razmišljanja.

S druge strane, ako osoba prihvati blagonaklone, tradicionalne misli čovečanstva koje su preovlađivale hiljadama godina, veruje u čestito ljudsko ponašanje i standarde, i ispunjena je samo dobrim stvarima, kakvo će biti ponašanje te osobe? Bez obzira da li ona to pokazuje ili ne, ona je istinski dobra osoba.

Kao učenik, ako joj um nije ispunjen ničim osim Dafe, ova osoba je definitivno pravi kultivator. Stoga morate imati jasno razumevanje pitanja učenja Fa. Više čitanja knjiga i više učenja iz knjiga je ključ za pravo samo-uzdizanje. Da predstavimo još jednostavnije, dok god čitate Dafu, vi se menjate; dok god čitate Dafu, vi se uzdižete. Bezgraničan sadržaj Dafe, plus dodatni način, vežbe, će vam omogućiti da dostignete Ispunjenje. Grupno čitanje, ili samostalno čitanje, je isto.

Stari su imali izreku: “Ko ujutro čuje Tao, uveče slobodo može da umre.” Niko među ljudima danas ne može da shvati šta ovo znači. Znate li da kad ljudski um prihvati Fa, taj deo njega koji je prihvatio Fa je saobražen sa Fa. Razlog zašto vam tražim da više učite Fa, eliminišete više svojih vezanosti, i ostavite razne ljudske predstave, je da bih vam omogućio to da sa sobom ne odnesete samo deo, već da dostignete Ispunjenje.

Li Hondži

3. avgust, 1998

Buda Fa i Budizam

Uvek kad se pomene Buda, mnogi ljudi pomisle na Budizam. Zapravo, Budizam je samo jedan oblik manifestacije Buda Fa u ljudskom svetu. U ljudskom svetu, Buda Fa se takođe manifestuje na druge načine. Drugim rečima, Budizam ne može predstavljati sav Buda Fa.

Sve što postoji u Budizmu, ne dolazi od učenja Bude Šakjamunija. Na svetu postoje i drugi oblici Budizma, koji ne uvažavaju Budu Šakjamunija kao svog učitelja. Zapravo, neki nemaju nikakve veze sa Budom Šakjamunijem. Na primer, Žuta sekta tibetanskog Budizma obožava Velikog sunčanog Tatagatu, a Budu Šakjamunija smatra za Fašen Velikog sunčanog Tatagate. S Milarepom
, kao svojim predmetom obožavanja, Bela sekta tibetanskog Budizma nema ništa sa Budom Šakjamunijem, niti pominje Budizam Bude Šakjamunija. Njihovi vernici, u to doba, nisu znali čak ni za ime Bude Šakjamunija, a kamo li ko je uopšte Buda Šakjamuni. Druge sekte tibetanskog Budizma, svaka na svoj način, shvataju Budu Šakjamunija. Teravada je uvek smatrala sebe za ortodoksni Budizam koji je predavao Buda Šakjamuni, jer je zaista nasledila, u smislu forme, kultivacioni metod korišćen u eri Bude Šakjamunija.  Sačuvala je originalne zapovesti i odoru, i obožava samo Budu Šakjamunija. Kineski Budizam je pretrpeo promene pre nego što je predstavljen Kini. Metod kultivacije je drastično promenjen, sa obožavanjem mnogih Buda umesto isključivo Bude Šakjamunija. Istovremeno, broj zapovesti se udvostručio i uključeni su obredi drevnih kineskih narodnih religija. Tokom verskih ceremonija počeli se koristiti kineski muzički instrumenti – poput drvene ribe, zvona, gongova i bubnjeva – a stil odevanja poprimio je kinesku narodnu nošnju. Preimenovan je u “Mahajanu” i postao dosta drugačiji od ranog Budizma Bude Šakjamunija. Zato Teravada u to doba nije priznavala Mahajanu kao Budizam Bude Šakjamunija.

Ovo gore sam pomenuo da bih u kontekstu Budizma mogao da objasnim odnos između Buda Fa i Budizma. A sad mi dopustite da to raspravim iz istorijske perspektive. U zapadnom društvu, u iskopinama antičke kulture Grčke, takođe je pronađen [image: image2.png]


 simbol. Zapravo, u dalekim vremenima pre Nojevog Potopa, ljudi su takođe obožavali Budu. Posle Potopa, preživeli su neki ljudi koji su preci antičkih Grka, a koji su živeli u zapadnoj Aziji i oblasti jugozapadno od Himalaja. Oni su tada nazivani “Bramani”, a postali su današnji Beli Indusi. Zapravo, Bramanizam je prvobitno obožavao Budu. Tradiciju poštovanja Bude nasledio je od antičkih Grka, koji su u to doba Bude nazivali “bogovima”. Oko hiljadu godina kasnije, Bramanizam je započeo svoju preobražaj, baš kao što su nastale promene Budizma u savremenu Mahajanu, promene tibetanskog Budizma, promene japanskog Budizma, i tako dalje. Preko hiljadu godina posle ovog, u drevnoj Indiji, Bramanizam je ušao u svoj Period završetka Darme. Umesto Bude, ljudi su počeli da obožavaju gnusne stvari. U to vreme, Bramani više nisu verovali u Budu. Umesto toga, ono što su obožavali bili su sve sami demoni. Dešavala su se ubijanja i žrtvovanje životinja u vidu ritualnih obreda. Do vremena kad se rodio Buda Šakjamuni, Bramanizam je u potpunosti postao zla religija. Ovo ne znači da se Buda promenio, već da je religija postala zla. Među preostalim kulturnim relikvijama iz drevne Indije, u planinskim pećinama se i dalje mogu pronaći statue, koje pripadaju ranom Bramanizmu. Sve klesane statue bogova liče na likove Buda. One se takođe mogu naći u Budizmu, među skulpturama Bude u Kini. Na primer, u nekoliko glavnih pećina postoje statue dva Bude, koji sede jedan naspram drugog, itd. Buda je i dalje bio Buda – religija je ta koja je postala zla. Religija ne predstavlja Boga(Bogove) ili Budu. Iskvarenost ljudskog srca je ono što je deformisalo religiju.

Sve ovo pokazuje da je Buda Fa večit i da je Buda Fa priroda univerzuma. Moćni Buda Fa je ono što stvara Bude, a nije Buda Šakjamuni onaj koji je stvorio Buda Fa. Buda Šakjamuni se prosvetlio u Buda Fa, prosvetlio se do nivoa sopstvenog Statusa dostignuća.

Hajde da iznesem još par primedbi što se tiče ovog ciklusa ljudske civilizacije. Jeste li znali da je Tao jedna vrsta boga; Buda je druga vrsta boga; Jehova, Isus i Sveta Marija su takođe jedna vrsta boga. Njihovi Statusi dostignuća i telesni oblici se razlikuju usled razlika u njihovim ciljevima kultivacije i njihovim poimanjima Dafe univerzuma. Buda Fa je ono što je formiralo ogromno kosmičko telo, a ne te Bude, Tao i Bogovi. Ovoliko je poznato ljudskim bićima. Ono što ostaje nepoznato čovečanstvu, i dalje je ogromno! Nije li Buda Šakjamuni jednom rekao da što se tiče samo Tatagata Buda, ima ih koliko i zrna peska u reci Jang? Mogu li učenja tih Buda biti ista kao Darma koju je Buda Šakjamuni predavao? Mogu li učenja koja bi oni prenosili, ako i kad budu došli u ljudsko društvo, biti doslovce ista kao Šakjamunijeva Darma? Da li su šest Buda pre Bude Šakjamunija predavali Darmu koju je Buda Šakjamuni predavao? U Budizmu se pominje da će budući Buda, Buda Maitreja, doći u ovaj svet da propoveda svoja učenja. Hoće li on tada ponoviti reči Bude Šakjamunija? Žao mi je što nalazim da je današnji Budizam došao do faze kad je budalasto opsednut samom religijom, umesto istinskom kultivacijom. Licemeri i verski nitkovi ozbiljno kvare i mesta za kultivaciju, i sveštenike. Kad se bolje razmisli, ovo ne iznenađuje. Buda Šakjamuni je zapravo jednom govorio o situaciji u Periodu završetka Darme. Koliko se moderni Budizam razlikuje od Bramanizma u svojoj poznoj fazi?

U ovom času, ja dolazim na ovaj svet da ponovo predajem Fa – da direktno predajem fundamentalni Fa univerzuma. Neki ljudi se ne usuđuju da priznaju ovu činjenicu – ne zato što su zainteresovani za sopstvenu kultivaciju, već u svrhu zaštite religije same, ili zato što dopuštaju svojim običnim ljudskim emocijama da im stanu na put. Oni religiju poistovećuju s Budom. Ima drugih koji iznose primedbe, koristeći svoje obično ljudsko mišljenje, jer se dovodi u pitanje značaj Budizma. Je li ovo mala vezanost? Oni sa krajnjim motivima, koji se čak usuđuju da kleveću Buda Fa i Bude, oni su već postali duhovi u paklu, samo što njihovi životi na zemlji još nisu okončani. Oni stalno smatraju sebe nekakvim učenjacima religije. A zapravo, koliko malo oni znaju o Buda Fa! Često, čim se pomene Buda, oni to momentalno povezuju sa Budizmom; čim se pomene Buda-škola, oni se prema tome odnose kao prema nečem što poznaju. Puno je ljudi širom sveta, koji dugo vremena izvode kultivaciju duboko u planinama. Mnogi od njih izvode kultivaciju tako što slede različite puteve kultivacije u Buda-školi, koji se prenose stotinama godina. Oni nemaju ništa sa Šakjamunijevom religijom. Ti verski nitkovi, koji čak nisu načisto sa ovim konceptima i terminologijom, čime su se oni kvalifikovali da kritikuju Falun Dafu? U prošlosti je Isusova pojava uznemirila Judaizam. Pre 2.500 godina, pojava Šakjamunija je uzdrmala Bramanizam. Izgleda da iz istorije ljudi nikad ne mogu da izvuku pozitivne pouke. Umesto toga, oni uvek uče iz negativnih pouka, zarad sopstvenih interesa. U univerzumu postoji zakon formacije, stagnacije i degeneracije. Ništa nije konstantno i neprimenjivo. U različitim istorijskim periodima, postojale su Bude koje su dolazile da spasavaju ljude. Istorija se razvija na ovaj način. I ljudska vrsta u budućnosti će čuti za Buda Fa.

Li Hondži

17. decembar, 1998

Dafa se ne može iskoristiti

Dafa je u stanju da spase sva bića. Suočena sa značajnim činjenicama, čak i ona takozvana “bića s visokih nivoa” koja beže u Tri Domena, i ona iz Tri Domena koja štete Dafi, to više ne mogu poreći. I pored toga, nastao je jedan problem i manifestovao se među običnim ljudima. Na primer, neki ljudi koji se protivili Dafi, ili nisu verovali u Dafu, takođe dolaze da uče Dafa kultivaciju. Dafa je u stanju da spase sva bića. Ja nemam ništa protiv da bilo ko dođe da uči, i zapravo predajem Dafu svim bićima. Ključna stvar je u tome što me, duboko u sebi, ti ljudi ne smatraju za svog istinskog Učitelja. Njihov cilj učenja Dafe je da ga iskoriste da zaštite stvari duboko u sebi, koje ne mogu da napuste, stvari iz religije, ili Boga. Ovo je čin plagijatorstva Fa. Namera da se Dafa iskoristi je samo po sebi neoprostiv greh. Nekima od njih, međutim, ljudska strana uma nije baš svesna; zato ih ja sve vreme posmatram. Budući da smatram da je ovo i dalje retka prilika za njih, bez obzira na razlog zbog kog su preuzeli put Dafe, ja tima što čine loše dajem još jednu šansu. Na kraju krajeva, on ili ona su rođeni u vreme kad se Dafa široko rasprostire, i oni ili ona su isto tako u ljudskom telu. Ja ih čekam da ovo shvate.

Zapravo, takođe postoji jedna grupa ljudi koji su na ovaj način stigli, a potpuno su promenili svoja prvobitna shvatanja, postajući opredeljeni, istinski učenici Dafe. Ali i dalje postoji druga grupa ljudi, koji nemaju nameru da se menjaju i koji se već dugo sapliću u Dafi. Zarad stabilnosti Dafe u ljudskom svetu, ja im više ne mogu gledati kroz prste. Tako će oni zaista propustiti svoju šansu. Kao što sam rekao, spoljne promene služe da ih drugi vide. Možeš li biti spasen, ili ne, zavisi od toga kako se tvoje sopstveno srce menja i uzdiže. Ako se tu ne odigra promena, ti ne možeš napredovati, i ništa se ne može postići. Zapravo, zbog čitanja Džuan Faluna, tvoje telo je pomalo blagoslovljeno na svojoj površini. Osim ovog, ti ništa nisi dobio. Sa umom tako bolesnim, možeš li i dobiti išta drugo? Ljudska bića! Razmislite! Šta treba da verujete? Šta ne treba da verujete? Zašto se kultivišete? Za koga se kultivišete? Za koga vaš život postoji? Verujem da ćete ova pitanja pravilno izvagati. U suprotnom, nikad nećete moći da nadoknadite ono što ćete izgubiti. Kad se Dafa bude razotkrila čovečanstvu, ovo neće biti jedine stvari koje gubite.

Li Hondži

16. mart, 1999

Rešenost i čvrstina

Praksa kultivacije Buda Fa je veličanstvena. Istovremeno, ona je takođe ozbiljna. Učenici, vi znate samo to da u sekularnom svetu postoje istinsko i lažno, ali ne znate da se životi u drugim dimenzijama, uključujući bogove, znatno razlikuju širom univerzuma, zahvaljujući različitim nivoima koje imaju. Ovo dovodi do razlika u njihovom razumevanju stvari i istine. Konkretno, usled okolnosti da nisu načisto u vezi realnosti vezane za Fa-ispravljanje, neki prouzrokuju žestoke smetnje i otpor, nanoseći štetu tako što na različite načine stupaju u kontakt s učenicima. Tako su prouzrokovali da neki učenici, kojima je Treće oko otvoreno na niskim nivoima, imaju sumnje i konfuziju u vezi Dafe. Među tim bićima unutar Tri Domena (takozvanim “bogovima”) i raznoraznim takozvanim “bićima visokih nivoa” koja su prebegla iz viših dimenzija da bi izmakla Fa-ispravljanju, većina njih ne zna istinu o Fa-ispravljanju i opire se samom Fa-ispravljanju. Oni podrivaju ispravnu veru i rešenost učenika pokazivanjem, ili saopštavanjem učenicima, nekih sopstvenih shvatanja baziranih na njihovim sopstvenim predstavama, ili prenošenjem učenicima nekih stvari, itd. Zapravo, sve su to stvari sa niskih nivoa i varljive laži. Budući da su bogovi, oni izgledaju veoma blago, i kod grupe učenika sa nedovoljnim razumevanjem Dafe prouzrokuju kolebljive misli. Posledica ovoga je da su neki ljudi prestali da uče Dafu, a neki su čak prešli na suprotnu stranu. Trenutno je ovaj problem veoma ozbiljan. Usled ovog su ti učenici u  krajnje žalosnoj situaciji. Istovremeno, oni nikad neće povratiti ono što su izgubili, i ovo predstavlja ogromnu katastrofu u njihovim životima.

Ovo sam vam već pomenuo u Bitno za dalje napredovanje i u Džuan Falunu, unutar tema “nemanja druge discipline” i “kako se kultivisati sa otvorenim Trećim okom”. Zašto nisi u stanju da se vladaš kako treba kad ugledaš ta takozvana “viša bića”, koja izigravaju dobrotu dok vam se obraćaju? Mogu li te ona dovesti do Ispunjenja? Zašto ne razmisliš? Zašto su te ignorisala pre nego što si učio Dafu? Zašto se, sad kad učiš Dafu, odjednom toliko zanimaju za tebe? Kultivacija je ozbiljna. Već sam vas učio svim principima Fa. Sve ovo su stvari kroz koje morate proći, ispiti koje u svojoj ličnoj kultivaciji morate položiti. Ako padnete na njima, sami ste krivi. Sve ovo vreme, ja sam vam davao prilike da to shvatite, i vratite se na put. Radi Dafe, ja više nisam mogao da čekam i morao sam da napišem ovaj članak. Znam da je jamačno da ćete se probuditi kad pročitate ovaj članak; ali to neće proisteći iz vaše sopstvene kultivacije. Zašto drugima ne prave smetnje? Rekao sam da je Fa-ispravljanje započelo izvan Tri Domena, pa stoga neki takozvani “bogovi” unutar Tri Domena to nisu mogli da vide. Zato su se oni usudili da čine stvari koje škode Dafi. Kad je Fa-ispravljanje ušlo u Tri Domena i ljudski svet, oni nisu imali gde da pobegnu. Međutim, zabeleženo je sve što rade, a to onda postaju buduće pozicije, na koje oni sebe postavljaju. Neki će degradirati svoje nivoe, a neki će postati ljudska bića. Neki će postati duhovi u svetu mrtvih, a neki će za sve ono što su učinili, morati da plate potpunim uništenjem, kroz skoro beskrajna, ponovljena uništavanja; ovo je zato jer su takve pozicije na koje oni dospevaju kroz najistinskiji prikaz sopstvenog šinšinga. Na ovaj način, svi životi gore, iznad, takođe preudešavaju svoje pozicije u Dafi, a da ne pominjem te stvari u ljudskom svetu i obična ljudska bića. U Fa-ispravljanju postoje oni koji se uspinju, postoje oni koji padaju, i postoje oni koji bivaju uništeni. Bez obzira jesu li bogovi, ljudi ili duhovi, svi će u različitim domenima dobiti nove pozicije – od opstanka, do potpune eliminacije. Vi, ljudska bića, ste na ceni, jer ste u stanju da se kultivišete; zato vam se predaju ovako visoki principi. Vi ste dragoceni jer ste sposobni da kroz kultivaciju postanete zbilja velika Prosvetljena bića, sa vrlim prosvetljenjem i pravednim Fa.

Li Hondži

16. mart, 1999

Očistite demonsku prirodu

Uoči Konferencije za razmenu iskustava u zapadnim SAD, neki ljudi, koji su s vezanostima slušali Fa, tvrdili su da će se praksa kultivacije uskoro okončati i da će Učitelj otići, odvodeći sa sobom deo praktikanata. Ovo je čin koji ozbiljno šteti Dafi, i to je snažno ispoljavanje demonske prirode. Kada sam, ikad, davao takve izjave? Ovo dolazi od vašeg pogrešnog shvatanja stvari usled vaših vezanosti. Kako znate da ćete dostići Ispunjenje? Kako možete dostići Ispunjenje kad niste sposobni ni da se oslobodite sopstvenih vezanosti? Dafa je ozbiljan. Kako bi mogao da sledi ono što čine zle religije? Koje druge oblike demonske prirode i dalje nedrite? Zašto morate da se prebacujete na stranu suprotnu Dafi? Ako i dalje želite da budete moji učenici, smesta prestanite dopuštati da vas, dok pričate, koriste demoni.

Učenici, ja neprestano ponavljam da je praksa kultivacije i ozbiljna i sveta. Istovremeno, naša kultivacija treba da bude odgovorna društvu, čovečanstvu i nama samima. Zašto ne možete da izvodite kultivaciju plemenito i na način koji se uklapa u društvo svakodnevnih ljudi? Za sve one koji su drugima rekli da više nema vremena, da oni prave finalne aranžmane, ili da će Učitelj otići i povesti sa sobom te i te, i tako dalje, predlažem vam da smesta popravite ono što ste direktno, ili indirektno, proizveli. Ni jednu rečenicu ne treba da iskoriste demoni. Naš način za dostizanje Ispunjenja mora biti otvoren i pošten. 

Li Hondži

30. mart, 1999

� Lun-ju – izjava, komentar izjava, nešto što se ne može rečima izreći


� Buda Fa – univerzalni principi i zakon; zakon univerzuma


� Džen-Šan-Ren – Džen (istina, istinitost, iskrenost); Šan (blagost, milosrđe, milost, dobrota, dobrodušnost); Ren (izdržljivost, istrajnost, trpeljivost, strpljivost, tolerancija)


� Tao – 1. Taoistički izraz za Zakon prirode i univerzuma 2. Prosvetljeno biće koje je dostiglo ovakav Tao


� Fa – zakon i principi Buda-škole


� Falun Dafa - “Veliki put kultivacije Faluna“


� Teorijska dela – ovo se odnosi na teorijska dela Marksizma, Lenjinizma, Maoizma, itd


� Džuan Falun – glavna knjiga kultivacije u Falun Dafi


� Šinšing – “priroda srca”, “priroda uma” “karakter morala”


� Darma – ovaj izraz je konvencionalan prevod kineske reči Fa u kontekstu Budizma


� Period kraja Darme – prema Budi Šakjamuniju, Period kraja Darme će početi 500 nakon njegove smrti, i tada njegova Darma više neće moći da spasava ljude


� Šakjamuni – Buda Šakjamuni, ili “Buda”, Sidarta Gautama. Popularan kao osnivač Budizma, za njega se kaže da je živeo u drevnoj Indiji oko 5 veka p.n.e.


� Taiči – „Veliki konačni“; Taiči je simbol Tao-škole, i ono što se na Zapadu popularno naziva „jin-jang“ simbolom.


� Gong – kultivaciona energija


� Šifu – kineski izraz koji se sastoji iz dva znaka: jedan znači „učitelj“, a drugi „otac“. Autor često koristi ovaj izraz, misleći na sebe.  


� Završna Pustoš – u krugovima kultivatora se veruje da univerzum ima tri faze evolucije (Početna pustoš, Srednja pustoš i Završna pustoš), i da je sada finalni period Završne pustoši.


� Mi šin – praznoverje, slepa vera 


� Feudalizam – u savremenoj Kini, ovo je izraz koji ima negativne konotacije, označavajući nazadnosti i sujeverje


� Šan – Milost, milosrđe, dobrota, blagost


� Džen-Šan-Ren – Džen je istina, istinitost; Šan je milost, milosrđe, dobrota, blagost; Ren je trpeljivost, strpljivost, tolerancija, izdržljivost


� Milarepa – utemeljitelj Bele sekte tibetanskog Budizma

